title: Valio Areena

text: Vuonna 2000 juoksuratojen pinnoite uusittiin, jolloin kentän nimeksi tuli Mondo Areena, kentän uuden pinnoitemateriaalin mukaan. Kenttä oli Suomen ensimmäinen mondo-pinnoitettu ulkokenttä. Vuonna 2012 urheilukentälle rakennettiin katettu pääkatsomo, jossa on 1000 kuppi-istuinta. Vuonna 2015 kentän nimi vaihtui Valio Areenaksi.


title: Destiny (videopeli)

text: Destiny on Bungien kehittämä avoimeen maailmaan sijoittuva ensimmäisen persoonan ammuntapeli, jossa kehitetään omaa hahmoa. Peli julkaistiin 9. syyskuuta 2014.


title: Destiny (videopeli)

text: Jatko-osa Destiny 2 julkaistiin syyskuussa 2017.


title: Destiny (videopeli)

text: Pelaaja luo hahmon valitsemalla ensin kolmesta luokasta: Titan, Hunter tai Warlock. Luokan jälkeen hahmolle valitaan rotu: Ihminen, Awoken tai Exo. Awoken on sinertäväihoinen ihmisen näköinen humanoidirotu, jolla on hehkuvat silmät. Exo on konerotu, joka on menettänyt muistinsa muinaisen taistelun aikana ja elää nyt ihmisten keskuudessa. Hahmon rotu ei vaikuta peliin, vaan on pelkästään kosmeettinen.


title: Destiny (videopeli)

text: Pelin tarina alkaa nykyhetkestä, jossa ihminen laskeutuu ensimmäistä kertaa Mars-planeetan pinnalle. Kolme astronauttia astuvat ulos sukkulasta, ja lähtevät tutkimaan planeetan pintaa, lopulta löytäen suuren tuntemattoman esineen, joka aiheutta Marsin maankaltaistumisen. Myös Merkurius ja Venus muuttuivat elinkelpoisiksi. Ihmiset kutsuvat tätä esinettä Matkaajaksi (engl. The Traveler) jonka avulla ihmiset saavuttavat planeettojenvälisen matkustuksen, ja aloittavat rakentamaan siirtokuntia muille planeetoille ja kuille. Näin alkoi ihmisten kultainen aika, mutta se ei kestänyt kauaa.


title: Destiny (videopeli)

text: Matkaajan tuntematon Pimeydeksi (engl. The Darkness) kutsuttu muinainen vihollinen saapui aurinkokuntaan, ja aiheutti taistelussa Matkaajaa vastaan suurimman osan ihmiskunnan tuhosta, sekä Maan ulkopuolella sijaitsevien siirtokuntien hävityksen.


title: Destiny (videopeli)

text: Tarina siirtyy tämän jälkeen satoja vuosia tulevaisuuteen, jossa ihmiskunnan viimeiset selviytyjät ovat rakentaneet Matkaajan alle ihmisten viimeisen kaupungin. Matkaajan ja Pimeyden taistelu on muuttunut ratkaisemattomaksi myytiksi, Ja ihmisten tuhon ajasta kutsutaan nimeä The Collapse. Ihmisten entisille siirtokunnile toisilla planeetoilla on ilmaantunut myös vihamielisiä avaruusrotuja, jotka tuhoavat kaiken liikkuvan tieltään.


title: Destiny (videopeli)

text: Yksi Matkaajan luomista Aaveista (Ghost), mekaanisista tekoälyn kaltaisista koneista, löytää kuolleen ihmisen (pelaajan hahmon) Vanhoista raunioista ja herättää hänet henkiin valolla, Matkaajan ihmisille suomasta mystisestä voimasta, joka myös toimii Aaveiden virranlähteenä, tehden hänestä Vartijan (engl. Guardian), yhden ihmiskunnan viimeisistä suojelijoista.


title: Destiny (videopeli)

text: Herättyään ja jouduttuaan melkein Fallen-nimisen avaruusrodun tappamaksi, Ghost ja vartija löytävät hylätyn ja viallisen Avaruushyppyaluksen. Kaksikko onnistuu pakenemaan ja he saapuvat Ihmisten viimeiseen kaupunkiin, jota matkaaja voi vielä suojella. Ghost kertoo, että heidän on korjattava alus sekä kerättävä raunioilta tarvittavat osat voidakseen matkata muille planeetoille.


title: Destiny (videopeli)

text: Pelissä on viisi vihollisrotua, joilla kaikilla on erilaiset tavat taistella ihmiskunnan sotilaita vastaan:


title: Destiny (videopeli)

text: The Fallen on kuusiraajainen rotu joka on kaikista roduista laajiten levinnyt ja niitä löytyy Maasta, kuusta ja Venuksesta. Tämä johtunee Fallenien nomadimaisesta eläväntavasta, joka tarkoittaa sitä että heillä ei ole pysyvää kotipaikkaa vaan ovat jatkuvasti liikkeellä. Fallenit ovat yleisesti muille roduille erittäin vihamielisiä ja rosvoaminen ja taisteleminen on tärkeä osa Fallenien elämää. Fallenit jakautuvat useisiin eri Ryhmiin (House), joissa korkeimmassa asemassa ovat Kelleiksi kutsutut johtajat ja tämän jälkeen paronit. Fallenit matkustavat kahdentyyppisissä aluksissa, Ketcheissä ja Skiffeissä. Ketchit ovat valtavia, usean sadan metrin pituisia avaruusaluksia joista jokaista johtaa Kell, joten jokaisessa Ryhmässä näitä lienee vain yksi. Skiffit ovat huomattavasti pienempiä,vain noin raskaan helikopterin kokoisia aluksia jotka ovat paronien komennossa ja Fallenit käyttävät näitä kuljetusaluksina. Vaikka Fallenit ovat jatkuva uhka kaikille viimeisen kaupungin ulkopuolella oleville ihmisille, he ovat kaikista roduista kenties pienin uhka viimeiselle kaupungille johtuen lähinnä siitä että ryhmät ovat usein vihamielisiä muita ryhmiä kohtaan. Vain kerran nämä ryhmät yhdistyivät kaupunkia vastaan ja tämä johti Twilight gapin taisteluun joka muistetaan yhtenä suurimmista taisteluista kaupungin historiassa joka käytiin aivan kaupungin laidalla.Vaikka Falleneilla on neljä kättä, joiltain Falleneilta ollaan irrotettu alempi pari. Tämä on Falleneille suurin häpeän merkki ja nämä Dregeiksi kutsutut Fallenit yrittävät eri keinoin ansaita oikeuden saada kätensä takaisin, tosin vain harva tässä onnistuu sillä Dregien sähköpistoolista ja veitsestä koostuva asennus on myös heikompi kuin Fallenien tavallisten taistelijoiden, Vandaalien. Vandaaleilla on kaikki neljä kättä ja toisin kuin Dregit jotka ovat lähinnä tykinruokaa, saavat myös hyvän aseistuksen kuten sähkökiväärin, sähkömiekat, kaapelikiväärin joka on eräänlainen tarkkuuskivääri ja sirpalekiväärin joka toimii hyvin samalla tavalla kuin haulikko. Joskus Vandaaleilla on käytössä myös näkymättömyyslaite. Kellien ja paronien jälkeen korkeimmassa arvossa ovat kapteenit jotka johtavat Falleneja maan päällä. Kapteenit saavat aina parhaan aseistuksen ja kykenevät myös lyhyen matkan teleportaatioon. Fallennit käyttävät myös muutamia mekaanisia joukkoja, yleimmiten Shankkeja, pieniä sähkötykillä varustettuja robotteja ja harvemmin kuusijalkaisia taistelukävelijöitä jotka ovat kooltaan ja tulivoimaltaan panssarivaunun tasoa.


title: Destiny (videopeli)

text: Hive On muinainen rotu, jolle kaupunki menetti kuun taistelussa joka muistetaan Suurena Katastrofina. Tässä taistelussa Hivea johti jumalprinssi Crota jonka johtamat Ritarit tappoivat taistelussa satoja vartijoita. Tämän taistelun jälkeen vartijat käyvät kuussa erittäin harvoin. Hive matkustaa Hauta-aluksilla (eng. Tombship), aluksilla jotka pystyvät liikumaan itse luomiensa madonreikien läpi, tosin se että johtavatko nämä madonreiät teleportaation tavoin toiseen paikkaan vai kokonaan eri ulottuvuuteen ei ole varmaa. Hive käyttää pienempiä Hauta-aluksia kuljetusaluksina. Hive käyttää taistelussa suuria määriä Thralleiksi kutsuttuja olentoja jotka hyökkäävät suurissä määrissä vihollisen kimppuun samalla kun jonkinlaisilla tuliaseina varustetut Acolytet hyökkäävät etäältä. Voimakkaampina Hiven taistelijoina nähdään ritarit, jotka käyttävät taistelussa joko miekkaa tai kranaatinheittimen kaltaista tuliasetta, sekä velhoja jotka kykenevät leijumaan ja hyökkäävät omalla magiallaan. Hivea johtavat jumalina palvotut prinssi Crota sekä hänen isänsä, kuningas Oryx.


title: Destiny (videopeli)

text: Vex on Semi-androidimainen rotu josta tiedetään todella vähän. Tiedossa on se että ne kykenevät teleportaatioon ja se että miljoona yksikköä jakavat yhden mielen. Vex on muuttanut Merkuriuksen koneeksi ja yrittää tehdä samaa Venuksessa jossa he käyvät jatkuvaa taistelua Falleneja vastaan. Vex taistelee myös Cabaleja vastaan Marsissa mutta Cabalin lähes täydellinen Marsin miehitys tekee Vexien tehtävästä vaikeaa. Vex kykenee taistelussa teleportaatioon ja käyttää suuria määriä heikoimpia koneitaan. Vexillä ei ole aluksia, sillä he kykenevät teleportaation avulla matkustamaan todella pitkiä matkoja. Vaikka Vexit ovat suurimmaksi osaksi konetta, on heissä myös orgaanisia materiaaleja.


title: Destiny (videopeli)

text: Cabal On suurikokoisten olentojen sotilaallinen imperiumi, joka lähes kokonaisuudessa miehittänyt Marsin ja sen ensimmäisen kuun, Phoboksen ja rakentanut ne täyteen sotilastukikohtia ja puolustusrakennelmia. Cabalien kotiplaneetta on hyvin erilainen kuin Mars ja joutuvat aina käyttämään pukujaan ja kypäriään. Kypärän menettäminen Marsissa johtaa lähes varmaan kuolemaan. Cabal-imperiumissa kaikki on suurta sotilaista aluksiin asti. Poikkeus tähän sääntöön on Psionit, jotka ovat Cabalin pienin yksikkö, joilla on Arc-voimaan perustuvia kykyjä. Pienen koonsa takia heitä käytetään ohjaamaan kaikkia Cabalin ajoneuvoja, joihin kuuluvat paitsi heidän valtavat sota-aluksensa, myös Harvesterit joita Cabal käyttää joukkojen kuljetusaluksina sekä heidän panssarivaununsa. Cabalin legioonalaiset luottavat kovaan panssarointiin ja suureen fyysiseen voimaan taistelussa. Legioonalaisilla on myös rakettireput, joidenka avulla Cabal kykenee massastaan huolimatta todella korkeisiin hyppyihin. Legioonan joukkoja johtaa Rooman legioonan tavoin Kenturiot. Heidän aseensa ampuvat pieniä mikro-ohjuksia ja heidän suurimmat aseensa kuten Gatlingin kaltainen Heavy Slug Thrower ovat jopa ihmisen kokoisia. Cabal on jatkuvassa sodassa Vex-rodun kanssa Marsissa, tosin Cabalista johtuen Mars on ainoa aurinkokunnan elinkelpoisista planeetoista, joissa Fallenia ei nähdä. Cabalin yksiköitä ovat:


title: Destiny (videopeli)

text: The Taken On Hiven Jumalkuningas Oryxin luoma rotu, jonka hän on luonut kaikkien muiden rotujen pohjalta jotka on lähetetty pois tästä ulottuvuudesta, ja ovat joutuneet Oryxin korruptoivan voiman vangiksi. Taken ovat identtisiä omiin rotuihinsa verrattuna, mutta omaavat uusia kykyjä, sekä heidän sisällään palaa sininen yliluonnollinen liekki.


title: Destiny (videopeli)

text: "Splicers" ovat falleneita, jotka käyttävät "SIVA" nimistä teknologiaa muokatakseen ympäristöä ja itseään. He ovat lähes samanlaisia, kuin normaalit fallenit, mutta eri näköisiä, voimakkaampia ja kestävämpiä. Heitä johtavat prinssi Vosik ja Aksis, Archon Prime.


title: Airbus Helicopters

text: Airbus Helicopters (ennen Eurocopter Group) on maailmanlaajuisesti toimiva helikoptereita valmistava yritys. Eurocopter Group syntyi vuonna 1992 DASAn ja Aérospatiale sulautuessa, ja nykyään Airbus Helicopters on Airbus Groupin kokonaan ominstama. Yritys on alansa suurin mitattuna liikevoitolta ja toimitettujen helikoptereiden määränä. Airbus Helicoptersin päämaja sijaitsee Provencen lentoasemalla Ranskassa. Yrityksellä on tuotantolaitoksia myös Saksassa, Australiassa, Espanjassa ja Yhdysvalloissa. Yritys vaihtoi nimensä Airbus Helicoptersiksi toinen tammikuuta 2014.


title: Airbus Helicopters

text: Ranskassa suunniteltujen helikoptereiden pääroottori pyörii myötäpäivään ylhäältä päin katsottuna venäläisten helikoptereiden tapaan, kun taas Saksassa suunniteltujen helikoptereiden pääroottori pyörii vastapäivään yhdysvaltalaisten helikoptereiden tapaan.


title: AC’97

text: AC’97 on Intel Architecture Labsin kehittämä, vuonna 1997 julkaisu määritys äänikorttien ja modeemien toteuttamiseksi.


title: AC’97

text: Siihen kuuluu kaksi osaa, emolevyn eteläsiltaan integroitu AC'97 digital controller (DC97) ja koodekit, jotka sisältävät D/A- ja A/D-muuntimet. Näiden välillä on kaksisuuntainen digitaalinen AC-Link. Controller-piiri on piirisarjan valmistajan toteuttama, kun taas koodekkipiireillä on ollut useita valmistajia.


title: AC’97

text: AC’97 1.x sisälsi näytteenottotaajuudeltaan kiinteän 48 kHz, 16-bittisen audion.


title: AC’97

text: AC’97 2.1 lisäsi vaihdettavan näytteenottotaajuuden, mukaan lukien 44,1 kHz aina 96 kHz asti, 18 ja 20-bitin näytteistyksen ja kuuden äänikanavan tuen. Versio 2.2 lisäsi vaihtoehtoisen S/PDIF-tuen.


title: AC’97

text: AC’97 käytettiin yleisesti toteuttamaan emolevylle integroitu äänikortti, joten se korvasi Sound Blaster -yhteensopivuuden PC:n äänikorttistandardina.


title: AC’97

text: AC’97:n tukemat modeemit liitettiin emolevyllä AMR (audio/modem riser) tai CNR (Communications and Networking Riser) -korttipaikkoihin, jotka olivat yleisiä Pentium III/IV ja Athlon-ajan emolevyillä. Modeemeja ei yleensä totetutettu emolevylle integroituna, koska puhelinverkkoon liitettävät laitteet on sertifioitava esim. USA:ssa FCC:llä.


title: AC’97

text: Vuonna 2004 AC'97-määrityksen korvasi Intel High Definition Audio.


title: Juventuksen kausi 2014–2015

text: Juventuksen kausi 2014-2015 on seuran historian 117. kausi ja samalla kahdeksas perättäinen kausi Italian pääsarjassa Serie A:ssa. Juventus lähtee kauteen kolminkertaisena hallitsevana Italian mestarina ja se pelaa edelliskauden mestaruutensa oikeuttamana myös Italian supercupin finaalissa sekä UEFA Mestareiden liigassa.


title: Juventuksen kausi 2014–2015

text: Juventus teki kauden ensimmäisen pelaajasiirtonsa 3. heinäkuuta kun laitapuolustaja Federico Peluso myytiin Sassuoloon 4,5 miljoonalla eurolla. Samalla Juventus hankki Sassuolosta itselleen Luca Marronen 5 miljoonan euron siirtokorvauksella ja osti samalla pelaajan oikeudet kokonaan itselleen, aiemmin Sassuolo ja Juventus omistivat molemmat osan pelaajan oikeuksista. Seuraavana päivänä hyökkääjä Mirko Vucinic myytiin Al Jaziraan 6,5 miljoonan siirtosummalla.


title: Juventuksen kausi 2014–2015

text: 7. heinäkuuta Juventus hankki keskikenttäpelaaja Kingsley Comanin Paris Saint-Germainista vapaalla siirrolla. 18. heinäkuuta Juventus myi hyökkääjä Fabio Quagliarellan Torino FC:hen 3,5 miljoonalla eurolla ja seuraavana päivänä seura teki kauden toistaiseksi kalleimman hankintansa, kun hyökkääjä Alvaro Morata liittyi Real Madridista 20 miljoonan euron siirtosummalla. Realilla on kuitenkin osto-optio Moratasta kauden 2015-2016 jälkeen. 23. heinäkuuta Juventus hankki laitapuolustaja Patrice Evran Manchester Unitedista 1,2 miljoonan euron siirtosummaa vastaan. Lisäksi Juventus joutuu maksamaan lisäkorvauksia, mikäli se selviää kauden 2015-2016 Mestarien liigaan. 25. heinäkuuta Juventus hankki lainasopimuksella hyökkäävän keskikenttäpelaajan Roberto Pereyran Udinese Calciosta. Pereyra pelaa Juventuksessa kauden 2014-2015 lainasopimuksella, mistä Juventus maksaa Udineselle 1,5 miljoonaa euroa, ja kauden jälkeen seuralla on mahdollisuus ostaa Pereyra riveihinsä tietyllä siirtosummalla.


title: Juventuksen kausi 2014–2015

text: Varsinaisten pelaajasiirtojen lisäksi Juventus osti kahden pelaajan, joiden osaomistus seuralla jo oli, oikeudet kokonaan itselleen. Kauppojen myötä Juventus omistaa Frederik Sørensenin ja Cristian Pasquaton oikeudet kokonaan. Lisäksi lainasopimuksilla viime kaudella muualla pelanneet Reto Ziegler, Fausto Rossi, Marco Motta, Paolo De Ceglie ja Ouasim Boy palasivat Juventuksen vahvuuteen kansainvälisen siirtoikkunan aukeamispäivänä 30. heinäkuuta. Samana päivänä seuran jätti hyökkääjä Pablo Osvaldo, joka pelasi Juventuksessa lainalla kauden 2013-2014.


title: Juventuksen kausi 2014–2015

text: Elokuun alussa, Juventukseen liittyi yhden miljoonan korvausta vastaan, keskikenttäpelaaja Rômulo, Chievo Veronasta. Kauden 2014-2015 jälkeen Juventuksella on mahdollinen kuuden miljoonan dollarin osto-optio. Optio tulee pakolliseksi, jos Rômulo pelaa yli 60% Juventuksen kilpailullisista otteluista. Suurin piirtein samaan aikaan Juventus ilmoitti lainaavansa puolustaja Mauricio Islan Queens Park Rangersiin koko tulevaksi kaudeksi.


title: Juventuksen kausi 2014–2015

text: Juventus aloitti harjoituskautensa heinäkuussa, ja seuran pelaajat jotka edustivat maitaan Brasilian MM-kilpailuissa 2014 liittyivät harjoitusvahvuuteen viikkoja myöhemmin, saman kuun lopulla. Pian kuitenkin päävalmentaja Antonio Conte, joka oli luotsannut Juventuksen Italian mestariksi kolmesti kolmen viime kauden aikana, ilmoitti jättävänsä tehtävänsä. Syynä oli hänen erimielisyytensä seurajohdon kanssa seuran pelaajapolitiikasta. Conte ilmoitti erostaan 15. heinäkuuta 2014, ja jo seuraavana päivänä, 16. heinäkuuta Juventus ilmoitti palkanneensa Massimiliano Allegrin uudeksi päävalmentajakseen.


title: Juventuksen kausi 2014–2015

text: Allegrin debyytti Juventuksen päävalmentajana oli 25. heinäkuuta pelattu harjoitusottelu Lucentoa vastaan, joka päättyi 3-2 tappioon. Merkittävää ottelussa oli se, että Allegri peluutti Juventusta 4-3-2-1 (4-3-3) systeemillä, sillä aiemmin Conte peluutti Juventusta 3-5-2 systeemillä.


title: Juventuksen kausi 2014–2015

text: Kauden toisen harjoitusottelunsa Juventus pelasi 30. heinäkuuta, pelatessaan 0-0 tasapelin AC Cesenaa vastaan. Kyseisessä ottelussa Juventuksella oli ensi kertaa käytössään MM-turnauksessa pelanneet pelaajat.


title: Juventuksen kausi 2014–2015

text: Juventus nappasi preseasonin ensimmäisen voittonsa ja samalla ensimmäisen voittonsa päävalmentaja Massimiliano Allegrin alaisuudessa Aasian kiertueensa alussa 6. elokuuta. Juventuksen joukkue Indonesiaan, jossa se kohtasi Indonesian liigan tähdistöjoukkueen. Ottelu päättyi Juventuksen murskaavaan 8-1 voittoon, Fernando Llorenten onnistuessa kolmesti maalinteossa. Ottelussa esiintyivät ensi kertaa monet MM-turnauksessa pelanneet Juventuksen pelaajat.


title: Juventuksen kausi 2014–2015

text: Seuraavana päivänä Juventuksen joukkue lensi Australiaan, jossa se kohtasi paikallisen A-Leaguen tähdistöjoukkueen. Tähdistöjoukkueeseen oli valittu myös Alessandro Del Piero, Juventuksen pitkäaikainen kapteeni joka jätti seuran vuonna 2012, siirtyessään Sydney FC:n riveihin. Ennen ottelua järjestettiin tilaisuus, jossa useat Juventuksen pelaajat mukaan lukien Del Pieron kanssa maailmanmestaruuden vuonna 2006 voittaneet Gianluigi Buffon ja Andrea Pirlo, tapasivat seuralegendan. Myös itse ottelutapahtumassa, ennen sen alkua järjestettiin Del Pieroa kunnioittanut seremonia.


title: Juventuksen kausi 2014–2015

text: Juventus jatkoi ottelussa Aasian kiertuettaan voitokkaana, kun se kukisti tähdistöjoukkueen 3-2. Ottelun jälkeen Juventuksen kapteeni Gianluigi Buffon kiitti ottelun isäntäkaupunkia lämpimästä vastaanotosta ja lahjoitti kaupungille Juventuksen joukkueen nimikirjoituksilla varustetun joukkueen pelipaidan.


title: Juventuksen kausi 2014–2015

text: Juventus päätti Aasian kiertueensa Australian etapin 1-0 voittoon Newcastle Jetsistä, Sebastian Giovincon viimeistellessä ottelun ainoan maalin.


title: Juventuksen kausi 2014–2015

text: Italian Serie A alkoi 30. elokuuta 2014 ja hallitseva mestari Juventus avasi sarjakautensa vierasottelulla AC Chievo Veronaa vastaan. Juventus avasi kautensa niukalla voitolla, laitapuolustaja Martin Caceresin viimeistellessä ottelun ainoan maalin pelin yhdeksännellä minuutilla, kulmapotkusta. Juventus hallitsi ottelua selvästi jokaisella osa-alueella ja laukoi peräti 21 kertaa, mutta oli melko tehoton maalintekotilanteissa. Chievolla oli varsin vähän maalipaikkoja, mutta se oli lähellä tasoittaa ottelun loppuhetkillä, mutta Juventuksen maalivahtikapteeni Gianluigi Buffon teki erinomaisen torjunnan jolla piti Juventuksen edellä. Toisaalta myös Juventus oli lähellä onnistua maalinteossa useammin, sillä Carlos Tevez ampui ottelussa pallon Chievon maalin ylärimaan ja Arturo Vidal puski pallon tolppaan. Yhtä kaikki Juventus avasi kautensa voitolla ja nappasi tärkeät kolme pistettä itselleen.


title: Vartiokylän kaatopaikka

text: Vartiokylän kaatopaikka oli Helsingin Vartiokylässä vuosina 1954–1962 toiminut kaatopaikka. Se sijaitsi nykyisen Myllypuron alueella ja tunnetaan nykyisin myös nimellä ”Alakiventien alue”.


title: Vartiokylän kaatopaikka

text: Tämä kaatopaikka on Helsingin tunnetuimman ympäristöonnettomuuden alkulähde. Sen paikalle rakennettiin osa Myllypuron asuinalueesta. Vuonna 1999 kaupunki myönsi alueella olevan ongelman. Seurauksena oli Alakiventiellä sijainneiden talojen purkaminen ja alla olleiden maa-alueiden joutuminen käsittelyyn.


title: Vartiokylän kaatopaikka

text: Paikalla oli sijainnut harju, ilmeisesti Botbyhöjden eli sittemmin Puotinharjuksi nimitetty paikka. Se oli sopiva soranottoon, ja sieltä otettiinkin mm. Krepost Sveaborgin rakentamiseen vuosina 1915–17 tarvittua soraa.


title: Vartiokylän kaatopaikka

text: 1950-luvulle tultaessa sora oli ilmeisesti hyödynnetty loppuun, tai muusta syystä paikalle syntynyt kuoppa oli soveliaampi muihin tarkoituksiin. Noihin aikoihin lähempänä kaupunkia, Herttoniemessä omakotitalojen, etenkin Kitusentien asukkaat alkoivat valittaa Siilitien ja Sopulitien risteyksessä olleen Herttoniemen kaatopaikan aiheuttamista hajuhaitoista.


title: Vartiokylän kaatopaikka

text: Herttoniemeläisten sitkeyden ansiosta heidän lähellään sijainnut kaatopaikka suljettiin, ja uusi avattiin Botbyhöjdenin sorakuoppaan. Uusi sijainti oli siinä mielessä käytännöllisempi, että sen läheisyydessä asui vain yksi henkilö, suomea, ruotsia ja ranskaa puhunut Ossian Gauffin, jonka tausta oli Valloniassa.


title: Vartiokylän kaatopaikka

text: Perimätiedon mukaan monttu vuorattiin savella ennen sen ottamista kaatopaikkakäyttöön. Sitten paikalle alettiin tuoda yhdyskuntajätettä, jopa eläinten raatoja, mutta myös jäteöljyä ja muuta teollisuusjätettä, kuten margariinitehtaan puhdistusjätteitä ja kaasulaitoksen jäterikkihappoa ja –lietettä.


title: Vartiokylän kaatopaikka

text: Pian alueen reunusmetsät kellastuivat ja Gauffin sai kummastella pelto-ojiin ilmestynyttä öljyä. Kaatopaikan ympäristömyrkyt pääsivät kaatopaikkaa rajoittaneiden hiekkaharjujen läpi pohja- ja pintavesien mukana alapuolella olevaan metsikköön ja sieltä pelto-ojia ja Mustapuron kautta Marjaniemen siirtolapuutarhan lähistöltä mereen Marjaniemen uimarannan tuntumassa. "Helsingin Sanomat" raportoi näistä asioista heinäkuussa vuonna 1957 otsikolla "Jäteöljy tuhoaa metsää Herttoniemessä" seuraavasti:


title: Vartiokylän kaatopaikka

text: Jopa 2,5 hehtaarin kokoisen metsäalueen puusto oli kuollut, kuolemaisillaan tai selvästi vahingoittunut. Lisäksi saastumisvaara uhkasi vielä ainakin 1 ha:n kokoista metsäaluetta.


title: Vartiokylän kaatopaikka

text: Nyt kaupungin oli pakko reagoida tilanteeseen. Samana vuonna kaupungin kiinteistölautakunta kielsi jäteöljyn sekä muiden ympäristöä vaarantavien aineiden viemisen kaatopaikalle, mutta myöhemmin se joutui taloudellisista syistä sallimaan alueen käyttämisen kaasulaitoksen kaatopaikkana. Erikoisluvalla kaasulaitos sai jatkaa jätteidensä vientiä kaatopaikalle, kunhan se neutralisoisi rikkijätteensä ensin kalkilla.


title: Vartiokylän kaatopaikka

text: Kaupunki kehotti rakennusvirastoaan valvomaan kaatopaikan käyttöä entistä tarkemmin — aiemmin sitä ei ilmeisesti ollut valvottu mitenkään, ajan tapojen mukaisesti — sekä ryhtymään välittömästi toimenpiteisiin sinne jo vietyjen ympäristölle vahingollisten aineiden aiheuttamien haittojen vähentämiseksi.


title: Vartiokylän kaatopaikka

text: Eräs harvoista tähän kaatopaikkaan liittyvistä muistelmista julkaistiin Vartsikan (Vartiokylän) kotiseutumuistojen sivulta:


title: Vartiokylän kaatopaikka

text: Näiden kaatopaikalla asustelleiden ”hurjannäköisten, mustien puliukkojen” kanssa, joita hiukan pelättiin, pojat löysivät yhteisen intressinkin: Puliukkojen pahvikoijien liepeillä kuhisi rottia, ja pojat ampuivat niitä ilmakivääreillä. Molemmat ihmisosapuolet olivat tyytyväisiä.


title: Vartiokylän kaatopaikka

text: Kaatopaikalle vietiin myös kuormittain eksoottisia hedelmiä, joiden massadumppaus sodan jälkeisen pula-ajan hädin tuskin päätyttyä oli kenties hieman omalaatuista:


title: Vartiokylän kaatopaikka

text: Myöhemmin, kun alueen ongelmat olivat alkaneet nousta esiin,


title: Vartiokylän kaatopaikka

text: Vuoden 1962 kesällä Vartiokylän kaatopaikka suljettiin, mutta ei kuitenkaan ympäristövaikutusten vuoksi. Virallisesti syy oli se, että paikka oli nyt täynnä. Koska se oli alun perin ollut sorakuoppa, se ei erottunut maastosta samalla tavalla kuin kaatopaikat yleensä. Kun alueelle sitten ruvettiin rakentamaan Myllypuron uutta asuinaluetta, ei vanha kaatopaikka tämän vuoksi kiinnittänyt ihmisten huomiota, ja uudet asukkaat lienevät olleet asiasta tietämättömiä.


title: Vartiokylän kaatopaikka

text: Vaikka virallisesti paikka ei enää ollutkaan kaatopaikka, niin vuonna 1964 "Helsingin Sanomat" kirjoitti, että "Jo hyvän aikaa on kaatopaikka ollut suljettuna, mutta jatkuvasti sen metsäiseen tienvarteen kaikessa hiljaisuudessaan kaadetaan jätekuormia. Poliisi ei ole tätä pystynyt estämään."


title: Vartiokylän kaatopaikka

text: Vartiokylän kaatopaikan tilalle tulivat uusina avatut kaatopaikat Ison-Huopalahden kaatopaikka ja Vuosaaren kaatopaikka.


title: Vartiokylän kaatopaikka

text: Kaatopaikan sulkemisen jälkeen alue lanattiin hiekkakentäksi, joka alkoi sieltä täältä kasvaa männyntaimea. Erään kerran kiertävä sirkus pystytti telttansa tälle hiekkakentälle.


title: Vartiokylän kaatopaikka

text: Alue todettiin rakentamiseen sopivaksi 1970-luvulla. Rinteessä sijaitsevaan puroon valuvat jätevedet ja maaperän painuminen olivat tuolloin ainoita kaatopaikasta kertovia merkkejä. Paikalle rakennettiin kerrostaloja sekä päiväkoti. Ennen alueen loppukäsittelyä näkyvin merkki kaatopaikasta oli puron pohjalla oleva vaalea maalipigmentti.


title: Vartiokylän kaatopaikka

text: Vuosina 1996–97 tutkittiin pohja- ja pintavesiä sekä maaperän huokoskaasua alueen ympäristökuorman selvittämiseksi. Tuolloin ei havaittu mitään hälyttävää.


title: Vartiokylän kaatopaikka

text: Viemäritöiden yhteydessä marraskuussa 1998 kaivettiin kuitenkin esille ainesta, joka vaati tutkimusta. Samassa kuussa Viatek Oy ryhtyi tutkimaan asuinalueen maaperää (30 näytepistettä) ja kaatopaikka-alueen sisäisiä vesiä (seitsemän pohjavesiputkea). Samalla otettiin näytteitä päiväkodin, päiväkerhon ja joidenkin asuntojen sisäilmasta (yhteensä kuusi näytettä). Kun nämä tutkimukset 1999 valmistuivat, raportti osoitti, että suurimmat pitoisuudet ylittävät SAMASE (SAastuneiden MAa-alueiden SElvitys -projekti) ohjearvot monisatakertaisesti ja että saastuneen maa-alueen määrä on suuri. Alueelta löytyi PCB-, PAH- ja VOC-yhdisteitä sekä syanidia ja raskasmetalleja.


title: Vartiokylän kaatopaikka

text: Kesäkuussa 1999 kaupunki järjesti alueen asukkaille tiedotustilaisuuden, jossa paljastui suunnitelma alueen evakuoimiseksi. Asukkaat olivat järkyttyneitä. Lopputulos oli, että alueen talot purettiin.


title: Vartiokylän kaatopaikka

text: Vuokratalojen asukkaille tarjottiin asuntoja muualta, ja kaupunki osti omistusasunnot ”käypään hintaan” Alakiventie 8:sta. Tästä seurasi pitkällinen kiista Alakiventie 8:n asukkaiden kanssa siitä, mikä oli näiden asuntojen käypä arvo. Osassa asunnoista asuttiin marraskuun 2003 alkuun asti. Myös alun perin säilytettäväksi aiottu Alakiventie 4 purettiin. Vasta 2008 Helsingin käräjäoikeus antoi päätöksensä, jonka mukaan Helsingin kaupunki velvoitettiin maksamaan Alakiventie 8 entisille asukkaille vahingonkorvauksia pakkomuuton aiheuttamista kustannuksista ja lisäksi oikeudenkäyntikulut.


title: Vartiokylän kaatopaikka

text: Alueelle rakennettiin puisto, jonka keskelle tuli ”kartio”, johon loppusijoitettiin kaatopaikan reunoilta kunnostuksessa otettu jäte. Sitä on kuvattu mm. ”täytekakuksi, jossa on erilaisia kerroksia suojaamassa ytimen ’herkkuja’.” Kartio erottuu kartoissa ympyränä Roihupellon metrovarikon ja Kehä Ykkösen välillä ja näkyy myös satelliittikuvissa selvästi. Se on 20 metriä korkea, ja korkeutta korostaa vielä se, että kartio on harjun päällä.


title: Praha 21.8.1968

text: Praha 21.8.1968 on vuonna 1968 ilmestynyt Tammen kustantaman Huutomerkki-sarjan ensimmäinen teos. Kyseessä on Suomen Kuvalehden erikoistoimittajan Jaakko Okkerin toimittama pamfletti, joka käsittelee Neuvostoliiton johtamien Varsovan liiton maiden elokuussa 1968 tekemää Tšekkoslovakian miehitystä. Kirja koostuu seitsemästä eri kirjoittajien laatimasta artikkelista ja lisäksi se sisältää liiteosan, joka käsittää muun muassa miehittäjävaltioiden lausuntoja sekä ulkopuolisten tahojen kommentteja ja kannanottoja.


title: Praha 21.8.1968

text: Teosta kutsuttiin aikanaan "kustannustoimittamisen Suomen ennätykseksi", kun se ilmestyi vain kolme viikkoa miehityksen jälkeen. Hannu Taanilan aloittesta julkaistua kirjaa pidetään nykyään lajinsa klassikkona ja erityisesti sen aikalaiskuvauksia arvostetaan. Artikkelien kirjoittamiselle oli aikaa vain viikko, joten ne eivät sisällä myöhemmän ajankohdan tutkimuksellista näkökulmaa, vaan niistä välittyy epätieto tapahtumien kehityksen suunnasta. Kirjan artikkelit on osittain kirjoitettu kaunokirjalliseen tyyliin.


title: Praha 21.8.1968

text: "Praha 21.8.1968" sisältää muun muassa toimittaja Reijo Nikkilän silminnäkijäkuvauksen miehityksen alkuhetkistä, Max Randin katsauksen Tšekkoslovakiassa käytyyn keskusteluun sekä SKDL:n poliittisen osaston päällikön Jorma Hentilän näkemyksiä miehitykseen johtaneesta ideologisesta kriisistä. Kirjailija Esko Ervasti puolestaan kuvaa omassa artikkelissaan vierailujaan Moskovassa ennen ja jälkeen miehityksen. Teos sisältää myös filosofi Georg Henrik von Wrightin kirjoituksen Vietnamin sodasta, jonka kytkös Tšekkoslovakian tapahtumiin ymmärrettiin Suomessa laajemmalti vasta vuosien kuluttua. Tammi julkaisi kirjan uudelleen vuonna 2008, herätettyään Huutomerkki-sarjansa henkiin 25 vuoden tauon jälkeen.


title: Saado Ali Warsame

text: Saado Ali Warsame (1950 – 23. heinäkuuta 2014 Mogadishu) oli somalialainen runoilija, muusikko ja poliitikko. Hänestä tuli neljäs vuonna 2014 terroristien tekemissä iskuissa murhattu Somalian parlamentin jäsen, kun hänet ja hänen autonkuljettajansa ammuttiin heidän ollessaan matkalla hotelliin. Vastuun Warsamen murhasta otti Al-Shabaab, joka oli jo aiemmin uhannut surmata kaikki parlamentin jäsenet. Warsame oli yksi noin 30:sta Somalian naisparlamentaarikosta.


title: Saado Ali Warsame

text: Warsame oli myös muusikko ja runoilija. Hän sai 1970-luvulla mainetta esittämällä poliittisia lauluja, joilla hän vastusti Siad Barren diktatuuria. Myöhemmin hän pakeni Somaliassa käytyjä kiivaita taisteluja Yhdysvaltoihin, jossa hän asettui Minnesotaan vuosiksi 2007–12. Hänellä oli kaksoiskansalaisuus, ja hänet valittiin Somalian parlamenttiin vuonna 2012.


title: Giacomo Nizzolo

text: Giacomo Nizzolo (s. 30. tammikuuta 1989 Milano) on italialainen maantiepyöräilijä, ajajatyypiltään kirimies. Hän aloitti ammattilaisuransa 2011, ja edusti luxemburgilais-yhdysvaltalaista tallia, nimeltään viimeksi Trek-Segafredo, vuoteen 2018 saakka. Kaudesta 2019 lähtien hän on ajanut eteläafrikkalaisessa Dimension Data -joukkueessa. Hän on kilpaillut myös ratapyöräilyssä. Hän voitti pistekilpailun Italian ympäriajossa sekä 2015 että 2016, vaikkei voittanut kummallakaan kerralla yhtään etappia.


title: Giacomo Nizzolo

text: Lähteet: Cyclingbase, Cycling Archives, Pro Cycling Stats


title: Colly Company

text: Oy Colly Company Ab on ruotsalaisen [1] Colly Ab:n tytäryhtiö, joka on perustettu Suomeen vuonna vuonna 1976 [2]. Yrityksen päätoimialoja ovat suodatus-, kiinnitys-, tiiviste- laboratoriotekniikka[3]. Lisäksi yritys toimii yhteistyökumppanina AEL:ssä ja järjestää asiakkailleen räätälöityjä koulutuksia.


title: Colly Company

text: Colly Companylla on useita eri päämiehiä, joiden tuotteita ja palveluksia Colly Company tarjoaa  eri toimialoille [4] kuten voimalaitokset, öljynjalostus ja kemianteollisuus, kaivosteollisuus, mikroelektroniikka, elintarvike- ja juomateollisuus, biofarma, lääke- ja kosmetiikkateollisuus, paperi- ja selluteollisuus, laivateollisuus, vedenkäsittely1 http://www.colly.se


title: Colly Company

text: 2 Colly Company yritysesite  sekä http://www.colly.fi/yritys/historia


title: Colly Company

text: 3 linkit


Colly Company


title: Colly Company

text: 4 http://www.colly.fi/toimialat/


title: Colly Company

text: 5 http://www.pall.com   Pallcorporation kotisivut


title: Colly Company

text: 6 TFM englanniksi http://news.pall.com/article_display.cfm?article_id=4244;


title: Colly Company

text: 7 FM suomeksi http://www.colly.fi/files/colly/pdf/asiakaslehti/yhdessa_vihreampaan_tulevaisuuteen.pdf


title: Colly Company

text: 8 http://www.colly.fi/tuotteet_ja_palvelut/hydrauliikka_ja_kiertovoitelu/suodatus_ja_erotus/ultipleat_srt/


title: Colly Company

text: 9 http://www.colly.fi/tuotteet_ja_palvelut/hydrauliikka_ja_kiertovoitelu/diagnostiikka/


title: Colly Company

text: 10 http://www.colly.fi/tuotteet_ja_palvelut/hydrauliikka_ja_kiertovoitelu/suodatus-_ja_vedenerotuslaitteet/


title: Colly Company

text: 11 http://www.colly.fi/tuotteet_ja_palvelut/hydrauliikka_ja_kiertovoitelu/kosteutta_poistavat_ilmansuodattimet/


title: Colly Company

text: 12 http://www.colly.fi/tuotteet_ja_palvelut/hydrauliikka_ja_kiertovoitelu/pinta-_ja_lampotila-anturit/


title: Colly Company

text: 13 http://www.colly.fi/tuotteet_ja_palvelut/hydrauliikka_ja_kiertovoitelu/c-thru_separaattori/


title: Colly Company

text: 14 Colly Company yritysesite


title: Colly Company

text: 15 Flexitallic kotisivu http://flexitallic.com/products/thermiculite


title: Colly Company

text: 16 WEH tuotesivu http://www.colly.fi/tuotteet_ja_palvelut/hydrauliikka_ja_kiertovoitelu/pikaliittimet/


title: Gaddin kieli

text: Gaddi on indoarjalainen kieli, jota puhutaan Intiassa Himachal Pradeshin, Uttar Pradeshin, Jammu ja Kashmirin ja Madhya Pradeshin osavaltioissa sekä Delhissä. Se kuuluu paharikielten läntiseen haaraan ja on läheistä sukua muun muassa kangrille, mandealille ja chambealille. Vuoden 1991 väestönlaskennassa gaddi puhui äidinkielenään 110 000 ihmistä.


title: Gaddin kieli

text: Gaddia kirjoitetaan devanagari-kirjaimistolla.


title: Fenyylilitium

text: Fenyylilitium (CHLi) on yksi litiumin organometalliyhdisteistä. Ainetta käytetään orgaanisen kemian synteeseissä fenyyliryhmän liittämiseen muihin molekyyleihin ja muiden organometalliyhdisteiden valmistuksessa.


title: Fenyylilitium

text: Huoneenlämpötilassa fenyylilitium on värittömiä kiteitä. Yhdiste reagoi helposti veden kanssa ja on lisäksi pyroforista eli erittäin helposti ilman vaikutuksesta syttyvää, minkä vuoksi sitä käytetään tyypillisimmin hiilivety- tai eetteriliuoksena, joihin se liukenee muodostaen ruskehtavan liuoksen. Muiden organolitiumyhdisteiden tavoin fenyylilitium muodostaa liuoksissa aggregaatteja riippuen liuottimesta. Dietyylieetteriliuoksessa yhdiste muodostaa itsensä ja liuotinmolekyylien kanssa dimeerejä tai tetrameerejä, monomeerinä tai dimeerinä aine esiintyy tetrahydrofuraaniliuoksessa. Monomeerien osuutta liuoksessa voidaan lisätä käyttämällä kompleksoivia liuottimia tai lisäaineita kuten pentametyylidietyleenitriamiinia, tetrametyylietyleenidiamiinia tai heksametyylifosforiamidia.


title: Fenyylilitium

text: Fenyylilitiumia valmistettiin ensimmäisen kerran difenyylielohopean ja metallisen litiumin välisellä reaktiolla. Nykyään tyypillisin valmistusmenetelmä on fenyylihalogenidin kuten klooribentseenin, bromibentseenin ja jodibentseenin reaktio litiumin kanssa eetteriliuoksessa. Muodostuva tuote puhdistetaan tislaamalla alipaineessa ja tuote myydään yleensä 20-massaprosenttisena liuoksena joko dietyylieetterissä, dibutyylieetterissä tai bentseenin ja dietyylieetterin seoksessa.


title: Fenyylilitium

text: Fenyylilitiumia käytetään muiden organolitiumyhdisteiden ja Grignard-reagenssien tavoin orgaanisessa synteesissä nukleofiilisissa substituutio- ja additioreaktioissa karbonyyliyhdisteiden kanssa ja sitä käytetään muun muassa lääkeaineiden kuten kipulääkkeiden valmistuksessa. Ainetta voidaan käyttää myös muiden organolitiumyhdisteiden valmistukseen ja organometalli- ja -puolimetalliyhdisteiden kuten tinan ja piin orgaanisten johdannaisten valmistukseen ja Wittig-reaktioissa.


title: Chambeali

text: Chambeali on indoarjalainen kieli, jota puhutaan Intiassa Himachal Pradeshin osavaltion Chamban piirikunnassa sekä Jammu ja Kashmirissa. Se kuuluu paharikielten läntiseen haaraan ja on läheistä sukua muun muassa kangrille, gaddille ja mandealille. Vuoden 1991 väestönlaskennassa chambealia puhui äidinkielenään 130 000 ihmistä.


title: Chambeali

text: Chambealia kirjoitetaan devanagari-kirjaimistolla.


title: Mandeali

text: Mandeali on indoarjalainen kieli, jota puhutaan Intiassa Himachal Pradeshin osavaltion Mandin piirikunnassa. Se kuuluu paharikielten läntiseen haaraan ja on läheistä sukua muun muassa kangrille, gaddille ja chambealille. Vuoden 1991 väestönlaskennassa mandealia puhui äidinkielenään 900 000 ihmistä.


title: Mandeali

text: Mandealia kirjoitetaan devanagari-kirjaimistolla.


title: Sirmauri

text: Sirmauri on indoarjalainen kieli, jota puhutaan Intiassa Himachal Pradeshin Sirmaurin ja Shimlan piirikunnissa. Se kuuluu paharikielten läntiseen haaraan ja sitä puhuu äidinkielenään noin 400 000 ihmistä.


title: Sirmauri

text: Sirmaurin kaksi päämurretta ovat dharthi ja giripari. Dharthissa on enemmän hindistä lainattuja aineksia ja eri murteiden puhujilla on jonkin verran vaikeuksia ymmärtää toisiaan.


title: Sirmauri

text: Devanagari on nykyisin sirmaurin pääasiallinen kirjoitusjärjestelmä. Aikaisemmin sirmauria on kirjoitettu myös takri-kirjaimistolla.


title: Jukka Siren

text: Jukka Siren (s. 9. maaliskuuta 1950 Helsinki) on helsinkiläinen arkkitehti ja arkkitehtitoimiston toimitusjohtaja. Hän kirjoitti ylioppilaaksi Lauttasaaren yhteiskoulusta 1970, opiskeli Wienin teknillisessä korkeakoulussa 1971–1973 ja valmistui arkkitehdiksi Tampereen teknillisestä korkeakoulusta 1980. Siren aloitti työuransa Anderson Architects -yhtiön (Denver, Yhdysvallat) palveluksessa 1980–1981 ja Peter Dominick Ass. (Denver) 1981–1982. Siren palasi ulkomailta Suomeen Siren Arkkitehdit osakeyhtiöön 1982–1984 ja on vuodesta 1984 toiminut sen toimitusjohtajana. Sivutoimenaan hän on työskennellyt muun muassa Uimahalli- ja kylpyteknisen yhdistyksen hallituksen jäsenenä 1999–2006. Arkkitehtitoimistojen liiton hallituksen jäsenenä Siren oli 1988–1992 ja liiton osa-aikaisena toiminnanjohtajana 1992–1997. Jukka Sirenin isä oli arkkitehti, professori Heikki Siren ja äiti arkkitehti Kaija Siren.


title: Jukka Siren

text: Jukka Siren on suunnitellut tai osallistunut suunnitteluun seuraavissa kohteissa:


title: Scare Force One

text: Scare Force One on hard rock- ja heavy metal -yhtye Lordin seitsemäs studioalbumi, joka julkaistiin Euroopassa 31. lokakuuta, Yhdysvalloissa 3. marraskuuta ja Japanissa 26. marraskuuta 2014. Albumista julkaistiin Saksassa boxisetti, joka sisältää kaikki kappaleet sarjakuvamuodossa kattavan "Illustrated Lyrics" -sarjakuva-albumin. Albumista on julkaistu myös vinyyliversio. Albumin julkaisukeikka pidettiin Helsingin The Circuksessa 1.11.2014.


title: Scare Force One

text: Yhtye ilmoitti joulukuussa 2013 Hellan YouTubeen lataamalla videolla albumin nimikirjainten olevan SFO. Täydellinen nimi paljastettiin 31. heinäkuuta 2014.


title: Scare Force One

text: Syyskuussa 2014 albumilta julkaistiin singlenä "Nailed by the Hammer of Frankenstein", mutta musiikkivideo kuvattiin sen nimikkokappaleelle ja avausraidalle, "Scare Force One". Kappale "House of Ghosts" julkaistiin radiosinglenä 30. huhtikuuta 2015.


title: Scare Force One

text: Yhtye teki albumille 28 demoa joista levytettäväksi valittiin kymmenen. Niiden lisäksi Hella ja Amen nauhoittivat albumille kosketin- ja kitarasoolot. "Scare Force One" on Lordin ensimmäinen albumi 2010-luvulla, jonka yhtye on äänittänyt Suomessa. Albumin äänitykset aloitettiin kesäkuussa 2014 Finnvox -studiossa Helsingissä. Heinäkuussa Mr. Lordi ja Amen jatkoivat äänityksiä Spede Pasasen entisellä mökillä Lapissa. Albumin tuotti Mikko Karmila.


title: Loch Lomond

text: Loch Lomond () on Skotlannin suurin järvi. Se sijaitsee Ylämaiden eteläpuolella Länsi-Skotlannissa, 23 kilometriä Glasgow'sta. Järven pinta-ala on 71 neliökilometriä.


title: Loch Lomond

text: Kapea ja syvä järvi on syntynyt siirroslinjaan. Järvi kuuluu Loch Lomondin ja Trossachsin kansallispuistoon. Järvessä on useita saaria, jotka ovat yksityisomistuksessa. Ainoastaan Inchcailloch, Bucinch ja Ceardach ovat osa kansallispuistoa.


title: Loch Lomond

text: Järven ympäristössä on useita kyliä, joista suurin on Luss. Kylien välillä kulkee lauttayhteyksiä.


title: Grönlannin vaakuna

text: Grönlannin vaakuna on Grönlannin tunnus lipun ohella. Vaakuna on sininen kilpi, jossa on jääkarhu vasemmalla kyljellä. Tunnus sijoitettiin vuonna 1666 Tanskan vaakunaan merkiksi siitä, että Grönlanti kuuluu Tanskalle, ja se löytyy yhä Tanskan kuningasperheen vaakunasta. Jääkarhu seisoi aluksi neljällä jalalla, mutta vuonna 1819 se muutettiin kahdelle jalalle.


title: Grönlannin vaakuna

text: Vaakunan versio, jota Grönlannin hallitus nykyisin käyttää, on grönlantilaisen taiteilija Jens Rosingin käsialaa ja otettiin käyttöön 1. toukokuuta 1989 Grönlannin valtiopäivillä. Jääkarhu edustaa Grönlannin eläimistöä ja sininen väri kuvaa Atlanttia ja Pohjoista jäämerta, joissa saari sijaitsee. Vastoin heraldisia perinteitä jääkarhu nostaa vasenta käpäläänsä oikean sijasta, sillä inuiittien kansantarun mukaan jääkarhut ovat vasenkätisiä.


title: Dolf van der Linden

text: David Gysbert (Dolf) van der Linden (22. heinäkuuta 1915 – 30. tammikuuta 1999) oli alankomaalainen kevyen musiikin kapellimestari. Van der Linden toimi Alankomaiden kapellimestarina eurovision laulukilpailussa vuosina 1957-1971, joista voittoesityksen kapellimestarina 1957 ja 1959. Alankomaiden isännöidessä kilpailua Hilversumissa vuonna 1958 hän toimi myös Saksan, Belgian, Ruotsin ja Luxemburgin kapellimestarina sekä vuonna 1970 Amsterdamissa Irlannin voittoesityksen kapellimestarina.


title: Odishan piirikunnat

text: Intian osavaltio Odisha on jaettu 30 piirikuntaan.


title: Dorotheenstadtin hautausmaa

text: Dorotheenstadtin hautausmaa on Berliinin keskustassa sijaitseva pieni hautausmaa, jonne on haudattu monia Saksan historian merkkihenkilöitä. Hautausmaa on Mitten kaupunginosassa lähellä Friedrichstrassen pohjoispäätä. Hautausmaan pinta-ala on 17 000 neliömetriä.


title: Dorotheenstadtin hautausmaa

text: Hautausmaa perustettiin vuonna 1763, jolloin alue oli vielä kaupungin porttien ulkopuolista laidunmaata. Ensimmäiset hautaukset tehtiin 1770. Hautausmaa laajennettiin kolminkertaiseksi vuosina 1814–1826. Humboldt-yliopiston läheisyyden vuoksi sinne haudattiin myöhemmin monia professoreita ja oppineita. Monet hautakivet ovat 1800-luvun tunnetuimpien saksalaisten kuvanveistäjien ja arkkitehtien suunnittelemia. Hautausmaan takana kulkevan Hannoversche Strassen levennys leikkasi vuonna 1889 osan hautausmaan alueesta, jolloin muun muassa Fichten ja Hegelin haudat jouduttiin siirtämään. Hautausmaa vaurioitui toisessa maailmansodassa. Kylmän sodan aikana Dorotheenstadt oli Itä-Berliinissä ja sinne haudattiin monia DDR:n merkittäviä kulttuurihenkilöitä. Kuuluisuuksien hautaaminen sinne on jatkunut myöhemminkin. Hautausmaalle saa nykyisin haudata Dorotheenstadtin seurakunnan sekä entisen DDR:n taideakatemian jäseniä.


title: Dorotheenstadtin hautausmaa

text: Hautausmaan pääkäytävällä on Ernst Waegenerin vuonna 1909 tekemä marmorinen kopio Johann Gottfried Schadowin Wittenbergiin veistämästä Martti Lutherin patsaasta. Se sijaitsi alkujaan Dorotheenstadtin kirkossa, joka tuhoutui sodan pommituksissa. Patsas pystytettiin hautausmaalle 1975.


title: Dorotheenstadtin hautausmaa

text: Dorotheenstadtin hautausmaan vieressä on Berliiniin asettuneita hugenotteja varten vuonna 1780 perustettu ranskalainen hautausmaa.


title: Angulin piirikunta

text: Angulin piirikunta () on yksi Intian Odishan osavaltion 30 piirikunnasta. Piirikunta rajautuu luoteesta Deogarhin ja Sambalpurin piirikuntiin, idästä Keonjharin ja Dhenkanalin piirikuntiin ja etelästä Cuttackin ja Boudhin piirikuntiin.


title: Angulin piirikunta

text: Piirikunnassa oli vuoden 2011 väestönlaskennassa 1 273 821 asukasta.


title: Bargarhin piirikunta

text: Bargarhin piirikunta () on yksi Intian Odishan osavaltion 30 piirikunnasta. Piirikunta rajautuu luoteesta Chhattisgarhin osavaltioon, idästä Jharsugudan ja Sambalpurin piirikuntiin, etelästä Subarnapurin ja Balangirin piirikuntiin ja lännestä Nuapadan piirikuntaan.


title: Bargarhin piirikunta

text: Piirikunnassa oli vuoden 2011 väestönlaskennassa 1 481 255 asukasta.


title: Bhadrakin piirikunta

text: Bhadrakin piirikunta () on yksi Intian Odishan osavaltion 30 piirikunnasta. Piirikunta rajautuu etelästä Kendraparan piirikuntaan, lännestä Jajpurin ja Keonjharin piirikuntiin, pohjoisesta Balasoren piirikuntaan ja idästä Bengalinlahteen.


title: Bhadrakin piirikunta

text: Piirikunnassa oli vuoden 2011 väestönlaskennassa 1 506 337 asukasta.


title: Balasoren piirikunta

text: Balasoren piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Länsi-Bengaliin, luoteesta Mayurbhanjin ja Keonjharin piirikuntiin, etelästä Bhadrakin piirikuntaan ja idästä Bengalinlahteen


title: Balasoren piirikunta

text: Piirikunnassa oli vuoden 2011 väestönlaskennassa 2 320 529 asukasta.


title: Balangirin piirikunta

text: Balangirin piirikunta () on yksi Intian Odishan osavaltion 30 piirikunnasta. Piirikunta rajautuu lännestä Nuapadan piirikuntaan, pohjoisesta Bargarhin piirikuntaan, idästä Subarnapurin ja Boudhin piirikuntiin ja etelästä Kalahandin piirikuntaan.


title: Balangirin piirikunta

text: Piirikunnassa oli vuoden 2011 väestönlaskennassa 1 648 997 asukasta.


title: Boudhin piirikunta

text: Boudhin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Subarnapurin ja Angulin piirikuntiin, etelästä Nayagarhin ja Kandhamalin piirikuntiin ja lännestä Balangirin piirikuntaan.


title: Boudhin piirikunta

text: Piirikunnassa oli vuoden 2011 väestönlaskennassa 441 162 asukasta.


title: Weissenseen juutalainen hautausmaa

text: Weissenseen juutalainen hautausmaa on Berliinissä sijaitseva Länsi-Euroopan suurin juutalainen hautausmaa. Siellä on noin 115 000 hautaa.


title: Weissenseen juutalainen hautausmaa

text: Nopeasti kasvanut Berliinin juutalainen seurakunta osti vuonna 1875 Weissenseestä 40 hehtaarin alueen, ja hautausmaa vihittiin vuonna 1880. Hautausmaa kukoisti 1800-luvulla, jolloin monet Saksan juutalaiset kokivat emansipaation ja sosiaalisen nousun. Tämän merkkeinä hautausmaalla on monia näyttäviä hautamuistomerkkejä. Hautausmaalla on myös 809:n keskitysleireillä kuolleen uurnat sekä 3000:n natsien valtakaudella itsemurhan tehneen haudat. Lisäksi siellä on holokaustin muistomerkki, muistomerkki ensimmäisessä maailmansodassa kaatuneille juutalaisille sotilaille sekä hautauspaikka vuoden 1938 kristalliyön yhteydessä häpäistyille toorakääröille.


title: Cuttackin piirikunta

text: Cuttackin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Angulin, Dhenkanalin ja Jajpurin piirikuntiin, idästä Kendraparan ja Jagatsinghpurin piirikuntiin ja etelästä Nayagarhin, Khurdan ja Purin piirikuntiin.


title: Cuttackin piirikunta

text: Piirikunnassa oli vuoden 2011 väestönlaskennassa 2 624 470 asukasta.


title: Deogarhin piirikunta

text: Deogarhin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Sundargarhin piirikuntaan, kaakosta Angulin piirikuntaan ja lounaasta Sambalpurin piirikuntaan.


title: Deogarhin piirikunta

text: Piirikunnassa oli vuoden 2011 väestönlaskennassa 312 520 asukasta.


title: Yhdystie 5260

text: Yhdystie 5260 on tie, joka kulkee Lieksan Heinäluodosta saman kunnan alueella sijaitsevaan Mätäsvaaraan. Tien pituus on 25 kilometriä.


title: Yhdystie 5260

text: Tie saa alkunsa Heinäluodossa sijaitsevasta seututien 524 risteyksestä. Ensimmäisen kymmenen kilometrin verran tie on suoraa ja liikenteellisesti sujuvaa. Sen jälkeen tie saapuu "Yläviekintien" risteykseen ja kääntyy oikealle. Seuraavan kolmen kilometrin aikana tie halkoo Vieksin kylän ja ylittää kantatien 73. Sieltä tie jatkuu vielä kolmen kilometrin verran kunnes se saapuu Mätäsvaaran kylään sekä ylittää tasoristeyksenä Joensuu-Kontiomäki-radan ennen päättymistään yhdystien 5261 risteykseen.


title: Yhdystie 5260

text: Heinäluodosta Yläviekintien risteykseen asti tie kulkee nimellä "Jongunjoentie". Siitä eteenpäin Kantatien 73 risteykseen asti nimellä "Viekinjärventie" ja lopun matkaa Mätäsvaaran kylään nimellä "Viekintie".


title: Dhenkanalin piirikunta

text: Dhenkanalin piirikunta () on yksi Intian Odishan osavaltion 30 piirikunnasta. Piirikunta rajautuu lännestä Angulin piirikuntaan, pohjoisesta Keonjharin piirikuntaan, idästä Jajpurin piirikuntaan ja etelästä Cuttackin piirikuntaan.


title: Dhenkanalin piirikunta

text: Piirikunnassa oli vuoden 2011 väestönlaskennassa 1 192 811 asukasta.


title: Gajapatin piirikunta

text: Gajapatin piirikunta () on yksi Intian Odishan osavaltion 30 piirikunnasta. Piirikunta rajautuu lännestä Rayagadan piirikuntaan, pohjoisesta Kandhamalin piirikuntaan, idästä Ganjamin piirikuntaan ja etelästä Andhra Pradeshiin.


title: Gajapatin piirikunta

text: Piirikunnassa oli vuoden 2011 väestönlaskennassa 577 817 asukasta.


title: Ganjamin piirikunta

text: Ganjamin piirikunta () on yksi Intian Odishan osavaltion 30 piirikunnasta. Piirikunta rajautuu lännestä Kandhamalin ja Gajapatin piirikuntiin, koillisesta Nayagarhin ja Khurdan piirikuntiin ja kaakosta Bengalinlahteen.


title: Ganjamin piirikunta

text: Piirikunnassa oli vuoden 2011 väestönlaskennassa 3 529 031 asukasta.


title: Mitten juutalainen hautausmaa

text: Mitten juutalainen hautausmaa (myös Berliinin vanha juutalainen hautausmaa) oli Berliinin vanhin juutalainen hautausmaa. Se sijaitsi Mitten kaupunginosassa Grosse Hamburger Strassen varrella. Hautausmaa oli perustettu vuonna 1672, mutta se suljettiin uusilta hautauksilta vuonna 1827 Schönhauser Alleen juutalaisen hautausmaan valmistuttua. Gestapo tuhosi vanhalta hautausmaalta lähes kaikki 3 000 hautaa vuonna 1943. Sodan jälkeen hautausmaan alue kunnostettiin ja sinne on myöhemmin pystytetty uudelleen muistomerkkejä joillekin paikalle haudatuille tunnetuilla henkilöille, kuten filosofi Moses Mendelssohnille. Hautausmaan paikalla olevaan puistikkoon pystytettiin 1985 kuvanveistäjä Will Lammertin toteuttama muistomerkki ”juutalaisille fasismin uhreille”. Kolmeatoista naishahmoa esittävä pronssiveistos oli tarkoitettu alun perin Ravensbrückin keskitysleirin muistomerkiksi.


title: Jagatsinghpurin piirikunta

text: Jagatsinghpurin piirikunta () on yksi Intian Odishan osavaltion 30 piirikunnasta. Piirikunta rajautuu etelästä Purin piirikuntaan, lännestä Cuttackin piirikuntaan, pohjoisesta Kendraparan piirikuntaan ja idästä Bengalinlahteen.


title: Jagatsinghpurin piirikunta

text: Piirikunnassa oli vuoden 2011 väestönlaskennassa 1 136 971 asukasta.


title: Jajpurin piirikunta

text: Jajpurin piirikunta () on yksi Intian Odishan osavaltion 30 piirikunnasta. Piirikunta rajautuu lännestä Dhenkanalin piirikuntaan, pohjoisesta Keonjharin ja Bhadrakin piirikuntiin, kaakosta Kendraparan piirikuntaan ja etelästä Cuttackin piirikuntaan.


title: Jajpurin piirikunta

text: Piirikunnassa oli vuoden 2011 väestönlaskennassa 1 827 192 asukasta.


title: Jharsugudan piirikunta

text: Jharsugudan piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Sundargarhin piirikuntaan, kaakosta Sambalpurin piirikuntaan ja lounaasta Bargarhin piirikuntaan.


title: Jharsugudan piirikunta

text: Piirikunnassa oli vuoden 2011 väestönlaskennassa 579 505 asukasta.


title: Kalahandin piirikunta

text: Kalahandin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Nuapadan ja Balangirin piirikuntiin, kaakosta Kandhamalin ja Rayagadan piirikuntiin ja lännestä Nabarangpurin piirikuntaan.


title: Kalahandin piirikunta

text: Piirikunnassa oli vuoden 2011 väestönlaskennassa 1 576 869 asukasta.


title: Luettelo Argentiinan presidenteistä

text: Tämä on luettelo Argentiinan presidenteistä. Luettelo alkaa vuodesta 1826.


title: Kandhamalin piirikunta

text: Kandhamalin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Boudhin piirikuntaan, idästä Nayagarhin ja Ganjamin piirikuntiin, etelästä Gajapatin ja Rayagadan piirikuntiin ja lännestä Kalahandin piirikuntaan.


title: Kandhamalin piirikunta

text: Piirikunnassa oli vuoden 2011 väestönlaskennassa 733 110 asukasta.


title: Luettelo Brasilian presidenteistä

text: Tämä on luettelo Brasilian presidenteistä. Luettelo alkaa vuodesta 1891.


title: Kendraparan piirikunta

text: Kendraparan piirikunta () on yksi Intian Odishan osavaltion 30 piirikunnasta. Piirikunta rajautuu etelästä Jagatsinghpurin piirikuntaan, lännestä Cuttackin piirikuntaan, pohjoisesta Jajpurin ja Bhadrakin piirikuntiin ja idästä Bengalinlahteen.


title: Kendraparan piirikunta

text: Piirikunnassa oli vuoden 2011 väestönlaskennassa 1 440 361 asukasta.


title: Keonjharin piirikunta

text: Keonjharin piirikunta () on yksi Intian Odishan osavaltion 30 piirikunnasta. Piirikunta rajautuu etelästä Jajpurin ja Dhenkanalin piirikuntiin, lännestä Angulin ja Sundargarhin piirikuntiin, pohjoisesta Jharkhandiin ja idästä Mayurbhanjin, Balasoren ja Bhadrakin piirikuntiin.


title: Keonjharin piirikunta

text: Piirikunnassa oli vuoden 2011 väestönlaskennassa 1 801 733 asukasta.


title: Khurdan piirikunta

text: Khurdan piirikunta () on yksi Intian Odishan osavaltion 30 piirikunnasta. Piirikunta rajautuu lännestä Ganjamin ja Nayagarhin piirikuntiin, pohjoisesta Cuttackin piirikuntaan ja kaakosta Purin piirikuntaan ja Bengalinlahteen.


title: Khurdan piirikunta

text: Piirikunnassa oli vuoden 2011 väestönlaskennassa 2 251 673 asukasta.


title: Koraputin piirikunta

text: Koraputin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Nabarangpurin, Kalahandin ja Rayagadan piirikuntiin, lännestä Chhattisgarhiin ja etelästä Malkangirin piirikuntaan ja Andhra Pradeshiin.


title: Koraputin piirikunta

text: Piirikunnassa oli vuoden 2011 väestönlaskennassa 1 379 647 asukasta.


title: Seudullinen kehitysyhtiö

text: Seudulliset kehittämisyhtiöt edustavat Suomessa kuntien tapaa organisoida kunnan kehittämispolitiikan toteuttaminen. Kunnat ovat delegoineet kehittämisyhtiöilleen sen toiminnan, jolla pyritään vahvistamaan seudun elinvoimaa eri tavoin.


title: Malkangirin piirikunta

text: Malkangirin piirikunta () on yksi Intian Odishan osavaltion 30 piirikunnasta. Piirikunta rajautuu etelästä Andhra Pradeshin osavaltioon ja pohjoisesta Koraputin piirikuntaan ja Chhattisgarhiin.


title: Malkangirin piirikunta

text: Piirikunnassa oli vuoden 2011 väestönlaskennassa 613 192 asukasta.


title: Mayurbhanjin piirikunta

text: Mayurbhanjin piirikunta () on yksi Intian Odishan osavaltion 30 piirikunnasta. Piirikunta rajautuu koillisesta Länsi-Bengaliin, kaakosta Balasoren piirikuntaan, lounaasta Keonjharin piirikuntaan ja luoteesta Jharkhandin osavaltioon.


title: Mayurbhanjin piirikunta

text: Piirikunnassa oli vuoden 2011 väestönlaskennassa 2 519 738 asukasta.


title: Luettelo valtionpäämiesten mukaan nimetyistä lentoasemista

text: Tämä on luettelo lentoasemista jotka on nimetty valtionpäämiesten mukaan. Luettelossa on sekä monarkkeja että tasavaltojen valtionpäämiehiä. Luettelossa on myös entiset lentoasemat. Luettelossa ei ole sotilas- tai yksityisiä lentoasemia. Myös paikalliset kuninkaalliset on otettu luotteloon, muttei kuvernöörejä tai osavaltioiden johtajia.


title: Nuapadan piirikunta

text: Nuapadan piirikunta () on yksi Intian Odishan osavaltion 30 piirikunnasta. Piirikunta rajautuu lännestä Chhattisgarhiin ja idästä Bargarhin, Balangirin ja Kalahandin piirikuntiin.


title: Nuapadan piirikunta

text: Piirikunnassa oli vuoden 2011 väestönlaskennassa 610 382 asukasta.


title: Nabarangpurin piirikunta

text: Nabarangpurin piirikunta () on yksi Intian Odishan osavaltion 30 piirikunnasta. Piirikunta rajautuu idästä Chhattisgarhin osavaltioon, lännestä Kalahandin piirikuntaan ja etelästä Koraputin piirikuntaan.


title: Nabarangpurin piirikunta

text: Piirikunnassa oli vuoden 2011 väestönlaskennassa 1 220 946 asukasta.


title: Nayagarhin piirikunta

text: Nayagarhin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Boudhin ja Cuttackin piirikuntiin, idästä Khurdan piirikuntaan ja lounaasta Ganjamin ja Kandhamalin piirikuntiin.


title: Nayagarhin piirikunta

text: Piirikunnassa oli vuoden 2011 väestönlaskennassa 962 789 asukasta.


title: Purin piirikunta

text: Purin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Khurdan, Cuttackin ja Jagatsinghpurin piirikuntiin ja etelästä Bengalinlahteen.


title: Purin piirikunta

text: Piirikunnassa oli vuoden 2011 väestönlaskennassa 1 698 730 asukasta.


title: Rayagadan piirikunta

text: Rayagadan piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Kalahandin ja Kandhamalin piirikuntiin, lännestä Gajapatin piirikuntaan ja etelästä Koraputin piirikuntaan ja Andhra Pradeshiin.


title: Rayagadan piirikunta

text: Piirikunnassa oli vuoden 2011 väestönlaskennassa 967 911 asukasta.


title: Sambalpurin piirikunta

text: Sambalpurin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Sundargarhin piirikuntaan, idästä Deogarhin ja Angulin piirikuntiin ja lännestä Jharsugudan, Bargarhin ja Subarnapurin piirikuntiin.


title: Sambalpurin piirikunta

text: Piirikunnassa oli vuoden 2011 väestönlaskennassa 1 041 099 asukasta.


title: Subarnapurin piirikunta

text: Subarnapurin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Bargarhin ja Sambalpurin piirikuntiin, kaakosta Boudhin piirikuntaan ja lounaasta Balangirin piirikuntaan.


title: Subarnapurin piirikunta

text: Piirikunnassa oli vuoden 2011 väestönlaskennassa 610 183 asukasta.


title: Zentralfriedhof Friedrichsfelde

text: Zentralfriedhof Friedrichsfelde (tunnetaan myös nimellä "Sozialistenfriedhof", ”sosialistihautausmaa”) on hautausmaa Berliinin Lichtenbergin kaupunginosassa, noin kahdeksan kilometriä kaupungin keskustasta itään. Se tunnetaan Saksan vasemmiston marttyyrien ja merkittävien johtajien viimeisenä leposijana.


title: Zentralfriedhof Friedrichsfelde

text: Hautausmaa perustettiin vuonna 1881 erityiseksi köyhien hautausmaaksi, jossa kaupunki kustansi vainajien hautakivet. Viihtyisä puistomainen hautausmaa nousi kuitenkin myös varakkaiden perheiden suosioon. Vuonna 1900 kuolleen Saksan työväenliikkeen perustajiin kuuluneen Wilhelm Liebknechtin hautajaiset tekivät Friedrichsfelden hautausmaan tunnetuksi. Vuonna 1919 Friedrichsfeldeen haudattiin spartakistikapinan yhteydessä surmansa saaneet työväenjohtajat Karl Liebknecht ja Rosa Luxemburg. Arkkitehti Ludwig Mies van der Rohe suunnitteli kuolleille spartakisteille vuonna 1926 pystytetyn kuusi metriä korkean ja 12 metriä leveän punatiilisen muistomerkin, johon oli kuvattu suuri punatähti. Muistomerkin erikoinen ja radikaali ulkonäkö herätti aikanaan hämmennystä. Natsit hävittivät sen tammikuussa 1935.


title: Zentralfriedhof Friedrichsfelde

text: Toisen maailmansodan jälkeen hautausmaan sisäänkäynnin lähelle pystytettiin tammikuussa 1951 uusi sosialistien muistomerkki, jonka yhteyteen merkittävimpien sosialistijohtajien haudat siirrettiin. Muistomerkkiin on kirjoitettu sanat "Die Toten mahnen uns", ”Kuolleet muistuttavat meitä”. Paikalle on haudattu monia 1900-luvun alkupuolen merkittäviä sosiaalidemokraattien ja kommunistien johtajia sekä DDR:n valtiojohtoa. Hautausmaalle on haudattu myös kuuluisia taiteilijoita.


title: Zentralfriedhof Friedrichsfelde

text: Nykyään hautausmaan pinta-ala on 32 hehtaaria.


title: Ogden

text: Ogden voi tarkoittaa:


title: Sundargarhin piirikunta

text: Sundargarhin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Chhattisgarhiin ja Jharkhandiin, idästä Keonjharin piirikuntaan ja etelästä Jharsugudan, Sambalpurin, Deogarhin ja Angulin piirikuntiin.


title: Sundargarhin piirikunta

text: Piirikunnassa oli vuoden 2011 väestönlaskennassa 2 093 437 asukasta.


title: Vaasanseudun Uusyrityskeskus Startia

text: Vaasanseudun Uusyrityskeskus Startia (ruots. Vasaregionens Nyföretagscentrum Startia, engl. Vaasa Region Enterprise Agency Startia) on yksi Suomen 32 uusyrityskeskuksesta. Keskus kuuluu Suomen Uusyritykset ry verkostoon, joka toimii lähes 200 kunnan alueella. Uusyrityskeskukset ovat myös osa YritysSuomi -palvelukokonaisuutta.


title: Vaasanseudun Uusyrityskeskus Startia

text: Yrityksen perustamista suunnitteleva voi tulla Startiaan saadakseen apua oman liiketoiminnan käynnistämiseen ja sen jatkokehittämiseen. Startian tarjoama apu on luottamuksellista ja maksutonta. Startian avulla tuleva yrittäjä saa tehdä oman liiketoimintasuunnitelman, jonka kautta yritysidean elinkelpoisuus selvitetään.


title: Vaasanseudun Uusyrityskeskus Startia

text: Vuodesta 2008 Startia on ollut osa Vaasanseudun Kehitys Oy VASEKia, ja Startian johtajana on vuodesta 2010 toiminut Tommi Virkama. Startia palvelee nykyisin noin kymmentä yrityksen perustamista harkitsevaa asiakasta viikossa. Työttömien osuus asiakaskunnasta on noin neljäsosa. Yrityksiä perustavat etenkin työssäkäyvät, mutta myös nuoret vastavalmistuneet.


title: Vaasanseudun Uusyrityskeskus Startia

text: Vaasan seudulle perustettiin vuonna 2013 Startian avulla 184 uutta yritystä. Startian avulla perustettujen uusien yritysten myötä seudulle syntyi 272 uutta työpaikkaa. Startian yhteistyö elinkeinoelämän, viranomaisten, oppilaitosten ja yrittäjien etujärjestöjen kanssa on aktiivista.


title: Vaasanseudun Uusyrityskeskus Startia

text: Startia perustettiin, kun Suomessa elettiin lamavuosia. 1990-luvun alkuvuosina yritysten konkurssien määrä nousi voimakkaasti Suomessa. Yritysten kaatuminen ja heikko taloustilanne aiheutti työttömyyden joka nousi pahimmillaan 19 prosenttiin. Ajatus konkreettisesta yrittäjyyden edistämisestä oli vasta rantautunut Suomeen, ja uusyrityskeskuksen toiminta oli muutamalla paikkakunnalla jo käynnissä. Kun Startia perustettiin syyskuussa vuonna 1992 silloisen Merenkurkun Innovaatiokeskus Merinovan yhteyteen, oli tarkoituksena saada osa laman lyömästä työväestöstä suuntautumaan yrittäjyyteen. Silloin lähes 100 prosenttia Startian asiakkaista olivat työttömiä.


title: Vaasanseudun Uusyrityskeskus Startia

text: Startian johtajat:


title: Oyonnax

text: Oyonnax on Ranskan kunta itäisessä Ainin departementissa Rhône-Alpesin alueella. Kunta on tärkeä muoviteollisuuden keskus, missä toimii 600 alan yritystä. Lisäksi siellä on alasta kertova kampa- ja muovimuseo ("Musée du Peigne et de la Plasturgie"), joka samalla kertoo kaupungin ja koko laakson teollistumisen historiasta. Samalla se kertoo myös kamman kehityksen vanhoista puukammoista nykyisiin muovisiin. Tärkeä osa kunnan teollisuutta on myös vuonna 1905 valmistunut "Grande Vapeur", joka on ollut vuodesta 1988 historiallisesti tärkeä monumentti. Sen rakennutti Auguste Chanard selluloidin valmistukseen. Tehdas oli sikäli poikkeava, että jokainen sen työntekijä oli vuokrannut sieltä itselleen työpisteen.


title: Sikorsky Aircraft

text: Sikorsky Aircraft on yhdysvaltalainen helikoptereita ja lentokoneita valmistava yritys. Yrityksen perusti Igor Sikorsky vuonna 1925. Sikorsky Aircraftin emoyhtiö on United Technologies Corporation.


title: Sikorsky Aircraft

text: Kiovassa syntynyt ja Yhdysvaltoihin muuttanut Igor Sikorsky aloitti ilma-alusten valmistamisen New Yorkin Rooseveltissa vuonna 1925. Vuonna 1929 Sikorsky siirsi toimintansa Stratfordiin Connecticutiin ja yrityksestä tuli osa United Aircraft and Transport Corporationia (nykyään United Technologies Corporation).


title: Sikorsky Aircraft

text: Aluksi Sikorsky valmisti lentokoneita, mutta kysynnän laskettua Igor Sikorsky halusi kehittää toimivan helikopterin. Kehitettyään VS-300 -helikopterin hän kehitti Sikorsky R-4 -helikopterin, ensimmäisen stabiilin, yksimoottorisen ja täysin ohjattavissa olevan helikopterin, joka meni massatuotantoon vuonna 1942.


title: Sikorsky Aircraft

text: Sikorsky Aircraft on edelleen yksi maailman johtavista helikoptereiden valmistajista. Se valmistaa laajasti käytettyjä helikopterimalleja, kuten UH-60 Black Hawk ja SH-60 Seahawk.


title: Sikorsky Aircraft

text: Stratfordin lisäksi Sikorsky Aircraftilla on tehtaita myös Sheltonissa, Bridgeportissa, West Palm Beachissa, Huntsvillessa ja Troyssa. Sikorskyn tytäryhtiöillä on toimintaa myös muualla.


title: Sikorsky Aircraft

text: Sikorsky Aircraft ilmoittaa verkkosivuillaan tuotteikseen seuraavat helikopterit ja lentokoneet


title: Sikamessias

text: Sikamessias on kuvataiteilija Harro Koskisen pop-taidetta edustava teos vuodelta 1969. Se kuvaa Jeesuksen tapaan ristiinnaulittua sikaa, jonka pään ympärillä on sädekehä. Teos on vuodesta 1990 lähtien kuulunut Valtion taidemuseon eli nykyisen Suomen Kansallisgallerian omistukseen ja se on sijoitettu nykytaiteen museo Kiasman kokoelmiin Helsinkiin. Sikamessias tuli tunnetuksi aiheuttamastaan jumalanpilkkasyytteestä, joka lopulta johti sakkotuomioihin.


title: Sikamessias

text: Koskinen piirsi ensimmäisiä sikakuviaan jo kouluaikoina ja myöhemmin 1960-luvun lopussa niitä ilmestyi turkulaisessa "Aamurusko"-underground-lehdessä. Sikamessias on isokokoisempi versio teoksesta "Sikakrusifiksi", joka on osa hänen vuonna 1969 tekemäänsä "Sikatuotanto"-sarjaa. Sen muita töitä ovat muun muassa televisiota katselevaa sikaperhettä esittävä "Sikaperhe"-installaatio sekä "Sikapoliisivaakuna" ja "Sikavaakuna", jotka ovat mukaelmia Suomen leijonavaakunasta ja poliisin tunnuksesta.


title: Sikamessias

text: Sikamessias koostuu 3,8 metriä korkeasta puisesta rististä, johon on kiinnitetty lastulevylle akryylivärein maalattu sika. Se oli ensimmäistä kertaa esillä syyskuussa 1969 Helsingin Taidehallissa järjestetyssä 23. "Nuorten näyttelyssä", jonka teemana oli ”taide osallistuvana”. Teos oli sijoitettu näyttelyn näkyvimmälle paikalle heti sisäänkäynnin jälkeen.


title: Sikamessias

text: Koskinen on myöhemmin kertonut, ettei sikateosten tarkoitus ollut pilkata uskontoa, vaan ainoastaan omasta hyvinvoinnistaan välittävää pikkuporvarillistoa. Hänen mukaansa sikojen yhteisön messiaskin on sika.


title: Sikamessias

text: Helsingin Sanomien taidearvostelija Marjaleena Wegelius keskittyi näyttelystä kertovassa kirjoituksessaan joidenkin taiteilijoiden protestiin sitä vastaan, että näyttelylle oli asetettu teema. Wegelius totesi taiteen olevan huono väline vaikuttamiseen ja kannanottoon, vaikka jotkut kirjallisten oikeudenkäyntien synnyttämät kohut olivat aiheuttaneet ”vääristyneitä näköaloja” taiteen vaikutusmahdollisuuksista yhteiskunnassa. Nuorten näyttelyyn saivat osallistua alle 40-vuotiaat taiteilijat. Tämän ikäisten taiteilijoiden pitäminen nuorina sai myös kirjoituksessa laajalti tilaa. Sikamessias sai yhden virkkeen mittaisen arvioinnin, jonka mukaan se oli ”siekailematon ja suorasukainen osoitus, joka osuu mihin osuu”. Arviointiin oli liitetty kuva Sikamessiaasta ja Kimmo Kaivannon veistoksesta "Contact".


title: Sikamessias

text: Rikosilmoituksen sikamessiaasta teki helsinkiläinen maallikkosaarnaaja, 35-vuotias muurari Kyösti Laari (1935–1996). Hän ei itse ollut käynyt Taidehallin näyttelyssä, vaan oli kuullut teoksesta radiosta ja myöhemmin nähnyt siitä kuvan sanomalehdessä. Laari oli tietoinen, että vuonna 1902 Martiniquen saaren asukkaat olivat rituaalissaan kantaneet ristiinnaulittua sikaa, jonka jälkeen Saint-Pierren kaupunki tuhoutui tulivuorenpurkauksessa. Sikamessiaan johdosta hän pelkäsi jotain vastaavaa tapahtuvan myös Helsingille ja päätti tehdä näyttelystä rikosilmoituksen. "Suomen Kuvalehden" toimittajalle Pirkko Pekkariselle antamassaan haastattelussa Laari tunsi saaneensa Jumalalta käskyn toimia, koska Helsingin hiippakunnan piispa Aarre Lauha ja kirkko eivät olleet reagoineet asiaan mitenkään. Sikamessias aiheutti Suomen lisäksi kohua myös Sveitsissä erään paikallisen sanomalehden julkaistua siitä kuvan. Maan luterilainen ja katolinen kirkko pitivät teosta Jumalaa pilkkaavana shokkitaiteena.


title: Sikamessias

text: Laarin rikosilmoituksen perusteella Helsingin kaupunginviskaali päätti nostaa syytteen jumalanpilkasta sekä taiteilijaa että näyttelyn järjestäjiä vastaan. Tapaus kävi läpi kaikki oikeusasteet ja lopulta vuonna 1974 korkein oikeus katsoi, ettei ollut syytä muuttaa hovioikeuden päätöstä. Niinpä taiteilija Harro Koskinen tuomittiin jumalanpilkasta (Sikamessias) ja kahdesta valtakunnanvaakunan häpäisemisestä (Sikavaakuna) 70:een kolmen markan päiväsakkoon eli yhteensä 210 markkaa. Arvostelulautakunnan jäsenet tuomittiin kukin 50:een päiväsakkoon. Lisäksi yksi toimittaja sai maksettavakseen 300 markkaa sekä kolme taiteilijaa 250 markkaa sakkoja. Tuomittujen sakkojen määrä oli yhteensä 1 260 markkaa.


title: Sikamessias

text: Oikeidenkäynnin jälkeen teos on ollut esillä muun muassa Turussa ja Reykjavikissä, mutta ei enää aiheuttanut pahennusta. Tapauksen johdosta Koskinen kuitenkin menetti apurahansa vuosiksi, mikä aiheutti hänelle taloudellisiin ongelmia. Kohun jälkeen Koskinen muutti Turusta maaseudulle ja vaihtoi 1970-luvun aikana tyyliään realismiin. Vuonna 2009 teosta esiteltiin Koskisen muun sikatuotannon ohella Tallinnan Kumu-taidemuseossa.


title: Sikamessias

text: Syksyllä 2017 Sikamessias oli esillä Kouvolan taidemuseon järjestämässä "Sirpaleita suomalaisuudesta" -näyttelyssä, joka on osa Suomi 100 -juhlavuoden ohjelmaa. Lokakuussa Kouvolan kaupunki vastaanotti 27 asukkaan allekirjoittaman addressin, jossa vaadittiin teoksen poistamista, koska se heidän mukaansa pilkkasi Jeesusta. Asiaa käsitellyt lautakunta kuitenkin totesi, ettei valitus aiheuta toimenpiteitä, ja teos pysyy näytteillä tammikuuhun 2018 saakka. Koskinen kommentoi uutta kohua sanomalla ainoastaan ”vähäjärkisten” kuvittelevan, että Jumalaa voisi pilkata. Hänen mukaansa uusi kohu oli ”yleisen kulttuuritaantuman ilmentymä”.


title: Sikamessias

text: Marraskuussa 2017 yhdeksän eri puolueiden kansanedustajaa teki perussuomalaisten Mika Niikon johdolla asiasta kirjallisen kysymyksen. Heidän mukaansa ei ole suotavaa, että Jumalaa pilkkaavaa taideteosta ylläpidetään valtion varoista ja esitellään Suomen itsenäisyyden juhlavuoden näyttelyssä. Allekirjoittajien joukossa olivat muun muassa Sari Essayah, Päivi Räsänen, Teuvo Hakkarainen ja Toimi Kankaanniemi.


title: Susan Krumins

text: Susan Krumins (o.s. Kuijken, s. 8. heinäkuuta 1986 Nijmegen, Alankomaat) on alankomaalainen juoksija. Hän kilpailee 3 000, 5 000 ja 10 000 metrin matkoilla.


title: Susan Krumins

text:
Moskovan MM-kilpailuissa 2013 Krumins sijoittui kahdeksanneksi 5 000 metrillä. Zürichin EM-kilpailuissa 2014 hän sai pronssia samalla matkalla ajalla 15.32,82. Pekingin MM-kilpailuissa 2015 Krumins sijoittui 5 000 metrillä kahdeksanneksi ja 10 000 metrillä kymmenenneksi. Amsterdamin EM-kilpailuissa 2016 hän oli 5 000 metrillä neljäs.
Rio de Janeiron olympialaisissa 2016 hän oli 5 000 metrillä kahdeksas ja 10 000 metrillä 14:s.


title: Susan Krumins

text: Lontoon MM-kilpailuissa 2017 Krumins sijoittui 10 000 metrillä viidenneksi ja 5 000 metrillä kahdeksanneksi.


title: Susan Krumins

text: 2018 Berliinin EM-kilpailuissa Krumins sai hopeaa 10 000 metrin kilpailussa ajalla 31,52,55. 5 000 metrillä hön oli kuudes.


title: Susan Krumins

text: Krumins saavutti alle 20-vuotiaiden EM-kilpailuissa 2005 hopeaa 3 000 metrillä ajalla 9.28,45. Maastojuoksun EM-kilpailuissa hän sai pronssia alle 20-vuotiaiden sarjassa 2005 ja voitti Euroopan-mestaruuden alle 23-vuotiaissa 2008. Naisten sarjassa hän sijoittui 2018 neljänneksi ja voitti kultaa joukkuekilpailussa.


Euroopan murhattujen juutalaisten muistomerkki (, tunnetaan myös nimellä Holokaustimuistomerkki, "Holocaust-Mahnmal") on suuri juutalaisten kansanmurhalle omistettu muistomerkki Berliinin keskustassa. Muistomerkki muodostuu 2 711:stä betonisesta paadesta, jotka on sijoiteltu kahden hehtaarin alueelle. Muistomerkki kattaa kokonaisen korttelin ja sijaitsee vain hieman Brandenburgin portilta etelään. Muistomerkin on suunnitellut arkkitehti Peter Eisenman, ja se toteutettiin vuosina 2003–2005 pitkän suunnittelun jälkeen.


title: Euroopan murhattujen juutalaisten muistomerkki

text: Betonipaadet ovat kaikki täsmälleen 2,38 metriä pitkiä ja 0,95 metriä leveitä, mutta niiden korkeus vaihtelee 0,5 metristä aina 4,7 metriin. Ne sijaitsevat epätasaisessa maastossa ja muodostavat ikään kuin valtavan labyrintin vailla keskipistettä. Alueen kaakkoisreunalle on sijoitettu maanalaiseen halliin juutalaisten joukkotuhosta kertova näyttely. Itse muistomerkin alueella saa liikkua vapaasti ympäri vuorokauden. Muistomerkin sijainti on historiallisesti hyvin latautunut. Adolf Hitlerin kuolinpaikka führerbunker sijaitsi vain kivenheiton päässä tältä paikalta, ja kylmän sodan aikana se oli Berliinin muurin halkomaa kuolemanvyöhykettä.


text: Juutalaisten joukkotuholle omistetun päämuistomerkin tarpeellisuudesta käytiin Saksassa 1980-luvulta alkaen vilkasta julkista keskustelua. Erityinen kansalaisliike ehdotti muistomerkin sijoittamista sen nykyiselle paikalle pian Berliinin muurin murtumisen jälkeen vuonna 1990 ja vuonna 1992 Saksan hallitus ilmoitti tukevansa ajatusta. Ensimmäinen suunnittelukilpailu pidettiin 1995. Yli 500 ehdotuksen joukosta valittiin voittajaksi idea, jossa jalkapallokentän kokoiseen laattaan olisi kaiverrettu jokaisen holokaustin yli viiden miljoonan uhrin nimi. Liittokansleri Helmut Kohl ilmoitti kuitenkin vastustavansa ehdotusta, mikä pysäytti hankkeen etenemisen parin vuoden ajaksi. Vuonna 1997 pidettiin uusi, rajoitettu kutsukilpailu, jonka suosikiksi kohosi Eisenmanin ja Richard Serran yhteinen ehdotus. Eisenman laati ehdotuksensa pohjalta vuonna 1998 uuden suunnitelman, missä yhteydessä Serra vetäytyi sivuun. Saksan liittopäivät hyväksyivät muistomerkin rakentamisen tämän uudistetun suunnitelman mukaisesti kesäkuussa 1999. Rakennustyöt julistettiin symbolisesti alkaneiksi jo vuoden 2000 alussa, mutta tosiasiassa rakentaminen käynnistyi vasta kolme vuotta myöhemmin. Kaikki paadet saatiin paikoilleen joulukuuhun 2004 mennessä, mutta virallisesti muistomerkki vihittiin 10. toukokuuta 2005 ja avattiin yleisölle kaksi päivää myöhemmin.


text: Saksassa jotkut arvostelivat hanketta, koska pitivät suurten muistomerkkien pystyttämistä vanhanaikaisena tai koska muistomerkki ei huomioinut muita natsien joukkotuhonnan ja vainon kohteeksi joutuneita ihmisryhmiä kuin juutalaiset. Lisäksi jotkut moittivat muistomerkin ideaa kopioksi Berliinin juutalaismuseon pihalla olevasta Daniel Libeskindin teoksesta. Valmistumisensa jälkeen muistomerkki sai kuitenkin Saksassa laajan hyväksynnän. Muistomerkin rakennusvaiheessa syntyi myös skandaali, kun paljastui, että kivipaasien pintaan töhrimisen estämiseksi levitetyn kemikaalin oli toimittanut sama yhtiö, joka oli sodan aikana valmistanut IG Farbenin alihankkijana juutalaisten joukkomurhaamisessa käytettyä Zyklon B -myrkkykaasua.


text: Muistomerkin ja sen yhteydessä toimivan näyttelyn ylläpidosta vastaa Saksan liittopäivien päätöksellä perustettu säätiö. Vuonna 2009 säätiön perustamiskirjaan tehtiin lisäys, jonka mukaan se vastaa myös Kansallissosialistien vainoamien homoseksuaalien muistomerkin sekä Kansallissosialistien murhaamien sintien ja romanien muistomerkin ylläpidosta.


title: Fleurie

text: Fleurie on kunta itäisessä Ranskassa Rhônen departementissa Rhône-Alpesin alueella. Kunta kuuluu Beaujolais-viinin tuotantoalueeseen, ja sillä on ollut vuodesta 1926 siitä kertova Fleurie AOC -tunnus.


title: Kotikokki.net

text: Kotikokki.net on ruoanlaittoon keskittyvä suomalainen verkkosivusto, jossa käyttäjät jakavat reseptejään ja keskustelevat ruoanlaittoon liittyvistä asioista.


title: Kotikokki.net

text: Kotikokki.net on Suomen suosituin ruokasivusto, jolla on 300 000 viikoittaista kävijää. Kirjautuneita käyttäjiä palvelulla oli heinäkuussa 2014 lähes 74 000 ja reseptejä yli 56 000.


title: Kotikokki.net

text: Vuonna 2014 Kotikokki.net-palvelu uudistui ja muuttui responsiiviseksi tukemaan kasvavaa mobiililaitteiden käyttöä. Muutoksen koki myös Kotikokki.netin ulkoasu ja monet sen toiminnallisuuksista. Sisällöllisten muutosten tarkoituksena on ollut edistää sivuston yhteisöllisyyttä ja parantaa reseptien näkyvyyttä.


title: Kotikokki.net

text: Kotikokista haetaan tyypillisesti helppoa arkiruokaa ja erityisesti leivontaohjeet ovat suosittuja, mikä näkyy myös palvelun suosituimpien reseptien listalla.


title: Kotikokki.net

text: Kotikokin kaikkien aikojen viisi suosituinta reseptiä olivat kesällä 2014:


title: Kotikokki.net

text: Kotikokki.net-palvelun suurimmat kävijähuiput keskittyvät tyypillisesti juhlapyhien ympärille, jolloin käyttäjät tarvitsevat uusia ideoita tai muuten ekstra-apua juhlapyhien ruokaperinteistä selviämiseen. Ehdottomasti suosituin viikko kävijöiden suhteen on kuitenkin joulun alusviikko. Muita suosittuja kausia ovat pääsiäinen ja juhannus.


title: Kotikokki.net

text: Kotikokki.netissä olevia reseptejä ja erilaisia teemaruokakokonaisuuksia voi selailla, vaikka ei olisi kirjautunut sivuston jäseneksi. Kirjautunut käyttäjä pystyy lisäämään palveluun omia reseptejään, luomaan erilaisia menu-, ostoslista- ja keittokirjakokonaisuuksia, merkitsemään talteen muiden reseptejä sekä ottamaan osaa sivustolla käytäviin keskusteluihin.


title: Kotikokki.net

text: Kotikokki.net-sivusto on täysin responsiivinen eli toimii samalla osoitteella myös kaikissa mobiili- ja tablettilaitteissa. Tämän lisäksi mobiilisovellus on ladattavissa kaikille yleisimmille alustoille.


title: Kotikokki.net

text: Pääsivuston lisäksi Kotikokki.net on aktiivinen sosiaalisessa mediassa. Palvelulta löytyy viisi eri sosiaalisen median kanavaa, joista suosituin on Facebook. Reseptien jakamisen lisäksi seuraajat käyvät Facebook-sivulla aktiivisesti ruoka-aiheisia keskusteluja. Muita Kotikokin kanavia ovat Twitter, Google+, Pinterest ja Instagram.


title: Kotikokki.net

text: Kotikokki.net on alun perin Rohea Oy:n vuonna 2005 perustama verkkopalvelu. Rohea Oy on www-kuluttajapalveluiden tuottamiseen ja rakentamiseen erikoistunut yritys, jonka muita kehittämiä ja ylläpitämiä palveluita ovat muun muassa Qaiku.com, Kuvake.net ja Vuodatus.net.


title: Kotikokki.net

text: Alma Media Oyj tuli osakkaaksi Kotikokki.netiin vuonna 2008. Pääomistajaksi Alma Media siirtyi vuonna 2010. Tällä hetkellä Alma Median omistusosuus Kotikokki Net Oy:sta on 65 prosenttia. Alma Mediassa Kotikokki.net on osa IL-Media-liiketoimintayksikköä.


title: Anna Amnell

text: Pirkko Anna Amnell (vuoteen 1998 Pirkko Liisa Pekkarinen, o.s. "Kolehmainen", s. 28. kesäkuuta 1938 Iisalmi) on suomalainen toimittaja ja nuortenkirjailija.


title: Anna Amnell

text: Ollessaan American Field Service -vaihto-oppilaana vuosina 1956–1957 Amnell suoritti high school diploman Billings Senior High Schoolissa Billingsissä Montanassa ja kirjoitti ylioppilaaksi Iisalmen Tyttölyseosta vuonna 1959. Hän opiskeli estetiikkaa, yleistä kirjallisuutta, sosiologiaa ja psykologiaa Helsingin yliopistossa, josta hän valmistui vuonna 1963 humanististen tieteiden kandidaatiksi. Vuonna 1970 Amnell valmistui filosofian maisteriksi pääaineinaan englanti ja uskontotiede. Pro gradu -tutkielmansa hän kirjoitti Narnia-kirjoista.


title: Anna Amnell

text: Amnell asui vuodet 1979–1988 Kanadassa, missä hän toimi muun muassa kanadansuomalaisen "Vapaa Sana" -lehden kolumnistina vuosina 1983–1988. Amnell on työskennellyt myös englanninopettajana. Hänellä on Suomen ja Kanadan kaksoiskansalaisuus. Puoliso vuodesta 1962 Matti Tapio Amnell (synt. 8.7. 1939 ). Heillä on tästä avioliitosta kolme lasta. Vanhin poika Matti Amnell ( synt. 17.5. 1963 - ) on kuvittanut Anna Amnellin kirjat.


title: Corcelles-en-Beaujolais

text: Corcelles-en-Beaujolais on kunta itäisessä Ranskassa Rhônen departementissa Rhône-Alpesin alueella. Kunnassa on 1400- ja 1500-luvuilla rakennettu linna Château de Corcelles-en-Beaujolais. Samalla paikalla on ollut linna jo 1000-luvulta saakka. Linnassa on 1600-luvulta peräisin oleva 60-metriä pitkä viinin varastorakennus.


title: Konrad Johannesson

text: Konrad Jonasson ”Konnie” Johannesson (10. elokuuta 1896 – 25. lokakuuta 1968) oli kanadalainen jääkiekkoilija, joka edusti Kanadaa kesäolympialaisissa 1920. Hän pelasi oikeana puolustajana kultaa voittaneessa Winnipeg Falconsin joukkueessa.


title: Allan Woodman

text: Allan Woodman (11. maaliskuuta 1899 – 17. huhtikuuta 1963) oli kanadalainen jääkiekkoilija, joka edusti maataan kesäolympialaisissa 1920 Winnipeg Falconsin joukkueessa, joka voitti kultaa.


title: Josephine Terlecki

text: Josephine Terlecki (s. 17. helmikuuta 1986 Weimar) on saksalainen kuulantyöntäjä. Pariisin sisäratojen EM-kilpailuissa 2011 Terlecki saavutti pronssia kuulantyönnössä tuloksella 18,09. Helsingin EM-kilpailuissa 2012 Terlecki sijoittui neljänneksi. Terleckin ennätys kuulantyönnössä on ulkoradoilla 18,87 ja sisäradoilla 18,29 metriä.


title: Raymond Bonney

text: Raymond Leroy Bonney (5. huhtikuuta 1892 – 19. lokakuuta 1964) oli yhdysvaltalainen jääkiekkoilija, joka pelasi vuoden 1920 kesäolympialaisissa. Hän oli Yhdysvaltojen joukkueen maalivahti, kun joukkue sijoittui hopealle.


title: Kalevi Suomela

text: Kalevi Suomela (s. 1939 Helsinki) on suomalainen rauhanliikkeen aktivisti, vapaa kirjoittaja ja kolumnisti, joka teki työuransa osuusliike Elannon, E-instituutin ja Kulutusosuuskuntien Keskusliiton palveluksessa. Hän oli keskeinen vaikuttaja Suomen 1960-luvun radikaalissa opiskelijaliikkeessä. Entinen pääministeri ja SDP:n puheenjohtaja Paavo Lipponen on elämäkerrassaan luonnehtinut Kalevi ja Helena Suomelan Helsingin Fredrikinkadulla sijainnutta kotia 1960-luvun opiskelijaradikalismin keskipisteeksi, jossa kokoontuivat liikkeen merkittävimmät hahmot.


title: Kalevi Suomela

text: Suomela opiskeli aluksi Liikemiesten Kauppaopistossa ja vuodesta 1960 lähtien sosiologiaa Helsingin yliopistossa. Vuonna 1963 hän oli mukana perustamassa Sadankomiteaa, jonka ensimmäiseksi puheenjohtajaksi hänet myös valittiin. Suomela toi ajatuksen järjestöstä Englannista Suomeen yhdessä Osmo Apusen kanssa. Hän kuuluu lisäksi Sadankomitean kustantaman "Ydin"-lehden sekä 1968 ilmestymisensä aloittaneen "Filmihullu"-lehden perustajiin.


title: Kalevi Suomela

text: Suomen Rauhanliiton puheenjohtajana Suomela toimi vuodet 1994–2009 ja on nykyään yhdistyksen kunniapuheenjohtaja. Politiikassa hän on ollut mukana SKDL:ssä, johon hän liittyi vuonna 1969, sekä myöhemmin Vasemmistoliiton riveissä.


title: Hansaviertel

text: Hansaviertel on Mitten hallintoalueeseen kuuluva kaupunginosa Berliinin keskustan lähellä. Se käsittää Grosser Tiergarten -puiston ja Spreejoen väliin jäävän alueen. Vuoden 2011 lopussa alueella oli 5 629 asukasta. Usein Hansaviertelillä tarkoitetaan sitä osaa kaupunginosasta, jonka rakennuskanta rakennettiin vuoden 1957 kansainvälisen Interbau-arkkitehtuurinäyttelyn yhteydessä. Tällä Hansaplatzia ympäröivällä alueella melkein kaikki rakennukset ovat eri kansallisuuksia edustavien maailmankuulujen arkkitehtien suunnittelemia.


title: Hansaviertel

text: Alkuperäinen Hansaviertel rakennettiin vuodesta 1875 alkaen huvilakaupunginosaksi, joka nimettiin keskiajan Hansaliiton mukaan. Alue oli liitetty osaksi Berliiniä yhdessä Moabitin kanssa vuonna 1861. Hansaviertelin vanha rakennuskanta tuhoutui lähes täydellisesti toisen maailmansodan pommituksissa, erityisesti marraskuun 1943 pommitusaallossa. Alueen pohjoisosassa on kuitenkin säilynyt joitain 1800-luvun lopulla rakennettuja taloja.


title: Hansaviertel

text: Vuonna 1957 Länsi-Berliinissä järjestetty Interbau-näyttely liittyi osaltaan Itä- ja Länsi-Saksan väliseen propagandakilpailuun. Tarkoituksena oli näyttää koko maailmalle, että sodassa raunioitunut Berliini jälleenrakennettaisiin kansainvälistä huipputasoa edustavalla modernilla arkkitehtuurilla. Interbau-näyttelyn sydämeksi valittiin sodassa tuhoutunut Hanseviertelin kaupunginosa, johon rakennettiin 36 rakennusta ja 1 160 asuntoa käsittänyt mallikortteli. Suunnittelijoina oli yli 50 nimekästä saksalaista ja ulkomaalaista arkkitehtia, muun muassa Walter Gropius, Max Taut, Oscar Niemeyer ja Alvar Aalto. Alue rakennettiin vuosina 1956–1960. Useimmat rakennuksista ovat suuria, yksilöllisesti suunniteltuja kerros- ja tornitaloja, jotka on sijoiteltu vapaasti vihreään maisemaan. Joukossa on niin lamellitaloja, pistetaloja kuin omakotitalojakin. Kokonaisuus suunniteltiin noin 3 500 asukkaalle ja rakennukset oli tarkoitettu vuokrataloiksi, mutta nykyään niissä on pääasiassa omistusasuntoja. Asuintalojen lisäksi kokonaisuuteen kuuluu Hansaplatzin metroasema, kaksi kirkkoa, ostoskeskus, kirjasto, teatteri ja koulu. Myöhemmin lisättiin vielä Berliinin taideakatemian näyttelytila. Alueella on nykyään 48 suojeltua rakennusta.


title: Aman Wote

text: Aman Wote (s. 18. huhtikuuta 1984) on etiopialainen keskimatkojen juoksija. Sopotin MM-hallikilpailuissa 2014 Wote saavutti hopeaa 1500 metrillä ajalla 3:38,08. Woten ennätykset ulkoradoilla ovat 800 metrillä 1:44,99 ja 1500 metrillä 3:29,91. Sisäradoilla Woten ennätys 1500 metrillä on 3:35,31.


title: Armi elää!

text: Armi elää! on Armi Ratiasta kertova draamaelokuva, jonka on ohjannut Jörn Donner. Elokuvassa on niin sanottu tarina tarinassa -rakenne (metafiktio), sillä se kertoo teatteriseurueesta, joka valmistelee näytelmää Ratiasta. Elokuva keskittyy vuosiin 1949–1968, joiden aikana Ratia perustaa Marimekon ja johdattaa sen menestykseen.


title: Armi elää!

text: Elokuvan pääroolin esittää Minna Haapkylä. Armi Ratian aviomiestä Viljoa esittää Hannu-Pekka Björkman.


title: Armi elää!

text: Elokuva kuvattiin 1. – 24. heinäkuuta 2014. Kuvauksia tehtiin muun muassa Kaapelitehtaalla. Ensimmäisen kerran elokuva esitettiin Göteborgin elokuvajuhlilla 31. tammikuuta 2015. Suomessa elokuva sai ensi-iltansa 20. maaliskuuta 2015.


title: Urjalan kirkko

text: Urjalan kirkko Urjalan Laukeelan kylässä on valmistunut vuonna 1806 ”ikihongasta”. Kirkko on tyypiltään erivartinen länsitornillinen ristikirkko. Sen alkuperäiset suunnitelmat teki vihtiläinen kirkonrakentaja Martti Tolpo. Nykyinen ulkoasu on peräisin 1860-luvulla tehdystä uudistuksesta, kirkko edustaa varhaista uusgotiikkaa puurakentamiseen sovellettuna. Uudistuksen suunnitteli Hämeenlinnan lääninarkkitehti Carl Albert Edelfelt.


title: Urjalan kirkko

text: Urjalan kirkonmäki kuuluu museoviraston määrittelemiin valtakunnallisesti merkittäviin rakennettuihin kulttuuriympäristöihin.


title: Urjalan kirkko

text: Ruotsin 1800-luvun alussa voimassa olleiden rakennusmääräysten mukaan julkiset rakennukset kuten esimerkiksi kirkot oli rakennettava kivestä. Suomalaiset talonpojat pitivät yleensä kivirakentamista kalliina ja vastustivat määräystä monin keinoin. Rakennusmääräyksiin sisältyi kohtuullistamispykälä, perustellusta syystä sai luvan rakentaa puusta. Martti Tolpo teki suunnitelmat Urjalan puukirkoksi ja ne lähetettiin Tukholmaan yli-intendentinvirastoon. Viraston arkkitehti Fredrik Blom teki Tolpon suunnitelman pohjalta uudet suunnitelmat vuonna 1803. Blomin muutokset olivat pieniä: kirkkoon ei tehty viistettyjä nurkkia ja sipulitorni ”kohtuullistettiin” – valtakunnassa ei sallittu liian korkeiden ja suippojen tornien rakentamista ja tornien päätteidenkin tuli olla ”kohtuullisia”. Kirkon perusmuoto pysyi Tolpon suunnitelmien mukaisena. Alkuperäisasussaan kirkko edusti lähinnä uusklassistista tyyliä.


title: Urjalan kirkko

text: Rakentaminen alkoi maaliskuussa 1806 ja kirkko tuli käyttökuntoon vielä samana vuonna. Rakennusmestarina oli Salomon Köhlström Ilmajoelta. Sakariston alle tehtiin luonnonkivinen holvikellari ja sakariston päälle pitäjäntupa. Kirkkosaliin tehtiin vain takalehteri. Sisäpuolelta kirkko jätettiin hirsipinnalle ja sisäkattoon laudoitettiin tynnyriholvi. Kirkkosalin ikkunat muodostuvat kahdesta päällekkäin olevasta ikkunasta, joista ylin on pienempi ja yläosastaan viistetty.


title: Urjalan kirkko

text: Kirkon viimeistelyä jatkettiin seuraavina vuosikymmeninä. Ulkopuoli verhoiltiin pystylaudoituksella, joka maalattiin punamullalla 1820-luvulla. Listoitusten ja vuorilautojen, ikkunanpuitteiden ja pilastereiden päälle tuli valkoinen maali. Seinien maalaus ja katon tervaus uusittiin määräajoin.


title: Urjalan kirkko

text: Osa kirkon sisustuksesta kuten saarnastuoli, kynttiläkruunuja ja alttaritaulu oli peräisin edellisestä kirkosta. Uusi saarnastuoli tehtiin 1820-luvulla, se ja takalehterin kaide koristeltiin apostolinkuvamaalauksin. Maalaustöistä vastasi taiteilija Carl Fredrik Blom. Kirkon penkkien päät ootrattiin, ikkunat ja ovet maalattiin. Urjalan kartanoiden, Honkolan ja Nuutajärven omistajasuvut lahjoittivat kirkkoon monenlaista esineistöä, muun muassa kynttiläkruunuja ja messuissa tarvittavaa välineistöä. Kirkon nykyisen alttaritaulun lahjoittivat Furuhjelmit vuonna 1813, taulu on tukholmalaisen Johan Gustaf Sandbergin maalaus. Se esittää Kristuksen haudasta nousemista.


title: Urjalan kirkko

text: Ensimmäiset urut olivat 8-äänikertaiset, ne rakensi 1830-luvulla hämeenlinnalainen Herman Råman. Urut ovat nykyään kirkon pitäjäntuvassa.


title: Urjalan kirkko

text: Kun 1800-luvun puoliväli oli ohitettu, vei kirkon ulkolaudoituksen kunnossapito seurakunnan mielestä jo liikaa työtä ja rahaa ja ränsistyi hoidosta huolimatta. Ulkoverhouksen korjausta suunniteltiin pitkään. Konkreettisiin toimiin päästiin, kun Carl Albert Edelfelt pyydettiin vuonna 1862 tutkimaan kirkko ja keskustelemaan vaihtoehdoista. Seurakuntalaiset olisivat halunneet rapata rakennuksen ulkopuolelta, mutta siihen ei tullut lupaa. Edelfelt alkoi tehdä korjaussuunnitelmia, jotka valmistuivat loppukesästä 1865. Ulkonäköön vaikuttavat muutokset olisivat huomattavia. Kirkosta tuli sekä ulkoa että sisältä tyyliltään uusigoottilainen. Edelfelt suunnitteli kaikkien koristeiden yksityiskohdat äärimmäisen tarkasti ja teki runsaasti piirustuksia.


title: Urjalan kirkko

text: Korjaustyöt tehtiin Erkki Kuorikosken pojan Karl Fredrik Erkinpoika Kuorikosken johdolla, apuna oli Erkki Kuorikosken toinen poika Gustaf Kuorikoski. Korjaustöiden alku viivästyi parilla vuodella katovuosien takia, työt aloitettiin keväällä 1869 ja saatiin valmiiksi saman vuoden syksyllä.


title: Urjalan kirkko

text: Tärkeimmät muutokset ulkopuolella olivat matalan ja tanakan tornin korottaminen 35 metrin korkuiseksi ja pikkutornien lisääminen sen kulmiin, uusi vaakalautaverhous paksusta laudasta, eteiset kummankin lyhyen ristisakaran päihin ja uudet kiviportaat pääoven eteen. Kirkkosalin ylä- ja alaikkunat kehystettiin koristeellisin vuorilaudoin yhdeksi kokonaisuudeksi sekä sisä- että ulkopuolelta ja niiden päälle tehtiin kolmionmuotoinen koristeellinen pääte. Sama koristelu tapahtui oville, myös sisäoville. Räystäiden alle lisättiin koristeveistetyt konsolit ja yleensä kaikkia nurkkien laudoituksia, pilastereita ja muita julkisivun tehostelaudoituksia muutettiin entistä koristeellisemmiksi. Julkisivun koristeosat maalattiin valkoisiksi ja vaakalaudoitus luultavimmin keltaiseksi, julkisivuväri muuttui okraan vivahtavaksi vuonna 1882. Kirkon nykyinen ulkoasu on Edelfeltin suunnitelman mukainen lähes viimeistä piirtoa myöten.


title: Urjalan kirkko

text: Sisätilojen muutokset käsittivät uuden alttarilaitteen ja saarnastuolin, joka on Edelfeltin suunnittelema. Nämä molemmat ovat nykyäänkin käytössä. Kirkkoon tuli lahjoituksena edelleen kuorissa olevat neljä seinäkynttelikköä, alttarin kaksi kymmenhaaraista kandelaaberia ja lähinnä alttaria riippuva 26-haarainen kullattu iso pronssinen kattokruunu. Kattokruunu on lahjoitus Honkolan kartanon omistajilta ja barokkityyliset kandelaaberit Nuutajärven kartanosta, jonka aikaisempi omistaja Carl Bäck toi ne kolmikymmenvuotisesta sodasta. Seurakunta hankki alttarin kummallekin puolelle Saksasta enkelipatsaat, jotka sijoitettiin jalustoille. Patsaat on tehty papier machésta ja ne ovat ”luonnollista kokoa”.


title: Urjalan kirkko

text: Aivan 1800-luvun lopulla kirkkoon tehtiin mittava korjaus. Paanukatto korvattiin peltikatolla ja kirkko maalattiin ulkoa kellertäväksi.


title: Urjalan kirkko

text: Kirkkosaliin tehtiin sivusakaroihin parvet, kirkkoon hankittiin kamiinalämmitys ja uusittiin penkit. Kirkkosalin seinät rapattiin sisäpuolelta seiniin naulatun rimaristikon tukemalla niin sanotulla tikkurappauksella. Kirkko maalattiin sisältä.


title: Urjalan kirkko

text: Tässä vaiheessa istumapaikkaluku oli suurimmillaan, koska kirkkosalin penkit olivat nykyistä tiheämmässä, niin että kirkkoon mahtui noin 1500 henkeä.


title: Urjalan kirkko

text: Hieman myöhemmin, vuonna 1916 uusittiin urut Kangasalan urkutehtaan rakentamiin 31-äänikertaisiin urkuihin. Sodan takia kolmea äänikertaa ei saatu.


title: Urjalan kirkko

text: Kirkko oli kärsinyt sisällissodassa vaurioita. Niiden korjauksen suunnitteli arkkitehti Usko Nyström, jonka esityksestä taiteilija Bruno Tuukkanen teki kirkkoon runsaat ja värikkäät koristemaalaukset muun muassa eri kattopintoihin. Kynttiläkruunut sähköistettiin. Korjaus valmistui 1924.


title: Urjalan kirkko

text: Kirkon tornissa oleva neljään suuntaan aikaa näyttävä kello on lahjoitus Nuutajärven kartanon omistajasuvulta, se on vuodelta 1931 ja toimii edelleen.


title: Urjalan kirkko

text: Arkkitehti Toivo Paatela teki vuonna 1940 korjaussuunnitelman, joka jäi sodan jalkoihin eli sitä ei toteutettu. Suunnitelmassa ajatuksena oli säilyttää Tuukkasen kattomaalaukset.


title: Urjalan kirkko

text: Sisustusarkkitehti ja kuvataiteilija Antti Salmenlinna suunnitteli 1950-luvun alussa toteutetun korjauksen, joka pelkisti kirkon sisätilojen koristuksia ja rauhoitti aiemmin koristellun sisätilan tunnelmaa. Alttaritaulun kehykset, saarnastuoli ja lehtereitä kannattavien pilareiden päät säilyivät entisellään kultauksineen. Penkkien päädyissä olleet koristeveistokset muutettiin yksinkertaisimmiksi. Sakariston ovien päällä olleet kolmiomalliset koristeet poistettiin – sopivassa valossa niiden muodosta näkyy vielä häivähdys rappauspinnassa. Lehterien alla olleet koristemaalaukset peitettiin yksinkertaisella levytyksellä, koristemaalattu katto valkaistiin ja sen keskelle ristikeskustaan tehtiin uusi koristemaalaus. Valaistusta parannettiin lisäämällä uusia valaisimia. Kamiinat väistyivät sähkölämmityksen tieltä.


title: Urjalan kirkko

text: Ulkopuolella tehtiin näkyviä muutoksia, kirkko maalattiin uudella vihertävällä sävyllä ja katettiin kuparilla. Luonnonkivisokkeli verhoiltiin rappauksella, samalla tukittiin alapohjan tuuletusaukot, joka myöhemmin osoittautui huonoksi ratkaisuksi.


title: Urjalan kirkko

text: Myöhemmin 1970-luvun alkupuolella sakastiin tehtiin aputiloja ja tornin huippu sai valaistun ristin. Kirkon urut uusittiin vuonna 1989, uudet urut ovat Urkurakentamo Martti Porthanin valmistamat 30-äänikertaiset. Urkuparvi jouduttiin rakentamaan uudestaan aikaisempaa alemmalle tasolle uusien urkujen tilantarpeen takia.


title: Urjalan kirkko

text: Kirkon ulkomaalaus on tehty 1990.


title: Urjalan kirkko

text: Arkkitehtitoimisto Matti Klemola Ky suunnitteli 200-vuotisjuhliinsa valmistautuvan kirkon korjauksen. Suurimpia töitä oli muuttaa kirkon sähkölämmitys vesikiertoiseksi patterilämmitykseksi ja liittää kirkko kaukolämpöverkkoon. Tärkeä korjaus oli myös aikaisemmassa korjauksessa tukittujen alapohjan tuuletusaukkojen avaus, alapohjan hirsien lahovauriokorjaukset ja alapohjan eristäminen. Pääeteiseen tehtiin WC ja siivoustilat. Sähköasennukset uusittiin, kellojen soitto automatisoitiin ja tornin luukut saivat avauskoneiston.


title: Urjalan kirkko

text: Pääoven portaat tehtiin loivemmiksi. Eteläsakaran sisäänkäynti, josta oli aikaisemmin muodostunut helppokäyttöisyyden eli pienen korkeuseron takia epävirallinen pääkulkuväylä, varustettiin kiinteällä luiskalla.


title: Urjalan kirkko

text: Kirkon sisällä alttaripöytä otettiin irti seinästä ja alttarikaiteen muotoilua parannettiin. Kirkon pääkäytävän penkit asennettiin entistä harvempaan. Istumamukavuus lisääntyi, kun istuinpenkit muotoiltiin syvemmiksi. Kirkon katosta otettiin esiin Tuukkasen maalauksia. Sisäväritys korostaa alttaritaulun värejä. Ruskean värin idea löytyi kirkon rossipohjasta löydetyistä kirkon penkkien ovista. Ovet oli poistettu 1800-luvun lopulla tehdyssä korjauksessa ja kätketty lattian alle.


title: Urjalan kirkko

text: Urjalan kivisakasti Urjalankylässä on rakennettu todennäköisesti 1520–1540 -luvulla. Kivisen sakariston vieressä on ilmeisesti ollut puukirkko ehkä jo 1300-luvulla. Sakastin viereen rakennettiin uusi puukirkko 1660-luvulla. Tämä kirkko jäi seurakunnan kasvaessa pieneksi ja ympärillä oleva hautausmaakin osoittautui riittämättömäksi. Uusi tilavampi kirkko eli nykyinen kirkko rakennettiin 1806 Laukeelan kylään ja sen ympärille muodostettiin uusi hautausmaa.


title: Neptunbrunnen

text: Neptunbrunnen on Berliinin keskustassa sijaitseva suihkulähde, jonka veistosryhmä esittää roomalaista merenjumala Neptunusta.


title: Neptunbrunnen

text: Monumentaalisen Neptunbrunnenin toteutti kuvanveistäjä Reinhold Begas vuosina 1888–1891 ja se sijaitsi alkujaan Schlossplatzilla Berliinin kaupunkilinnan edustalla. Begas suunnitteli veistosta pitkään omin päin, kunnes Berliinin kaupunki suostui vuonna 1888 rahoittamaan ja pystyttämään sen. Neptunbrunnen vaurioitui jonkin verran toisessa maailmansodassa, ja vuonna 1951 se siirrettiin purettuna varastoon samassa yhteydessä kun viereinen linna purettiin. Fernsehturm-televisiotornin valmistuttua vuonna 1969 Neptunbrunnen pystytettiin uudestaan sen viereiselle aukiolle, Berliinin raatihuoneen eteen. Aukio oli syntynyt, kun paikalla aiemmin olleet korttelit tuhoutuivat sodassa.


title: Neptunbrunnen

text: Vesiallas on 18 metriä leveä ja Neptunuksen patsas yltää kymmenen metrin korkeuteen, mikä teki Neptunbrunnenista valmistuessaan yhden maailman suurimmista suihkukaivoveistoksista. Veistos esittää Neptunusta valtavan simpukankuoren päällä, jota kannattelee neljä Tritonia ja jota ympäröi joukko vettä suihkuttavia puttoja ja merieläimiä. Altaan reunoilla on neljä naishahmoa, jotka symboloivat Saksan keisarikunnan neljää suurta jokea, Reiniä, Oderia, Elbeä ja Veikseliä. Uusbarokkinen teos muistuttaa tyyliltään Berninin Roomaan toteuttamia suihkulähteitä.


title: Aftershock

text: Aftershock voi tarkoittaa seuraavia:


title: Balance

text: Balance voi tarkoittaa seuraavia:


title: Könskriget

text: Könskriget on ruotsalainen Evin Rubarin ohjaama televisiodokumentti, joka kertoo radikaalifeminismistä ja sen vaikutuksesta ruotsalaisessa yhteiskunnassa. Dokumentti esitettiin kahdessa osassa Sveriges Televisionin SVT2-kanavalla 15. ja 22. toukokuuta 2005. Ohjaaja Rubar sai samana vuonna ruotsalaisen Kristallen-televisiopalkinnon ja SVT:n tasa-arvopalkinnon.


title: Könskriget

text: Dokumentissa haastatellaan "Bellas vänner"-nimistä yhteisöä, Ruotsin nais- ja tyttöturvakotien liittoa ROKS:ia, entistä tasa-arvoministeriä Margareta Winbergia, Gunilla Ekbergia ja Uppsalan yliopiston naistutkijaa Eva Lundgrenia. Osa haastatteluista liittyy näiden yhteisöjen piirissä vallinneeseen uskomukseen, jonka mukaan Ruotsissa toimii miehistä koostuva satanistinen kultti, joka hyväksikäyttää tyttöjä. Muut kohdat keskittyvät feministisen väkivaltakäsityksen vaikutuksesta ruotsalaiseen politiikkaan ja naistutkimukseen. Osasta dokumentissa haastateltujen henkilöiden sanomisista nousi kohu mediassa.


title: Könskriget

text: Dokumentti esitettiin myös Suomessa vuonna 2005 Yle TV2-kanavalla nimellä "Silminnäkijä: Miesvihaajat".


title: Könskriget

text: Dokumentti ja siitä seurannut kohu sai paljon mediahuomiota Ruotsissa. Uppsalan yliopisto käynnisti tutkimuksen Eva Lundgrenin akateemisesta tutkimuksesta, mutta yliopisto antoi vapauttavan päätöksen medialta ja eräiltä muilta akateemikoilta esitetystä kritiikistä huolimatta ja nosti hänen tutkimusrahoitustaan korvaukseksi vuonna 2007. Lopulta Lundgren luopui professuurista vuonna 2011 ja kritisoi yliopistoa siitä, ettei se ollut tehnyt tarpeeksi puhdistaakseen hänen mainettaan.